Najib tertakluk kepada akta, peraturan semasa jalani hukuman – KP Penjara

KAJANG: Bekas Perdana Menteri Datuk Seri Najib Razak sentiasa tertakluk kepada akta dan peraturan semasa beliau menjalani hukuman penjara.

Ketua Pengarah Jabatan Penjara Malaysia Datuk Nordin Muhammad berkata selagi Najib masih menjalani hukuman itu, beliau tidak dibenarkan keluar berkempen pada Pilihan Raya Umum Ke-15 (PRU15).

“Keadaan dan peraturan masih sama… jadi selagi beliau masih menjalani hukuman dalam penjara, beliau tertakluk kepada akta dan peraturan penjara,” katanya kepada media pada majlis pelancaran Akta Kehadiran Wajib Pesalah-Pesalah (Pindaan) 2022 (Akta A1660)  di Ibu Pejabat Penjara Malaysia di sini hari ini.

Beliau berkata demikian ketika diminta mengulas pendirian pihak penjara sekiranya ada permohonan daripada penyokong Najib agar penyandang kerusi Parlimen Pekan itu diberi kebenaran khas untuk keluar berkempen pada PRU15.

Bagaimanapun, Nordin berkata selain permohonan untuk menghadiri sesi sidang Parlimen yang telah ditolak, pihaknya tidak menerima sebarang permohonan lain daripada bekas Perdana Menteri itu.

Beliau turut mengulangi bahawa Najib tidak pernah menerima sebarang layanan istimewa sepanjang menjalani hukuman penjara seperti yang didakwa oleh sesetengah pihak.

Nordin berkata Najib sama seperti banduan lain yang tertakluk kepada peraturan dan Akta Penjara selain prosedur operasi standard jabatan itu.

“Kami memberi layanan yang sama kepada semua penghuni di sini dan tiada istilah pilih kasih kepada banduan di sini,” katanya.

Pada 23 Ogos lepas, Mahkamah Persekutuan mengekalkan sabitan dan hukuman penjara 12 tahun serta denda RM210 juta ke atas Najib yang didapati bersalah menyeleweng dana SRC International Sdn Bhd sebanyak RM42 juta. – BERNAMA


Pengguna WhatsApp kini boleh hantar foto, video HD

WHATSAPP akhirnya mengejar aplikasi pemesejan lain dengan menambah keupayaan untuk pengguna menghantar foto dan video dalam definisi tinggi (HD).

Kebanyakan pengguna aplikasi itu menyedari bahawa apabila mereka menghantar foto atau video, WhatsApp akan memampatkannya dengan banyak untuk mengecilkan saiz dan menjimatkan ruang.

Dengan kemas kini baharu, anda akan melihat butang “HD” di atas apabila anda menghantar gambar atau video, dan apabila anda menekan butang itu, akan timbul menu yang memberi anda pilihan untuk menghantarnya dalam kualiti standard atau kualiti HD.

Walaupun resolusi HD pastinya lebih tinggi daripada standard, kemungkinan besar ia masih dimampatkan kerana didapati foto HD semuanya diseragamkan pada resolusi 2560×1920. Manakala untuk video HD pula ia diseragamkan pada resolusi 1280×960.

WhatsApp menyatakan bahawa jika anda menjadi  penerima foto atau video HD dan anda mempunyai sambungan lebar jalur yang rendah, anda boleh memilih sama ada anda mahu mengekalkan versi standard atau “menaik taraf”nya kepada definisi tinggi.

WhatsApp juga menjamin tidak kira sama ada kandungan dihantar dalam HD atau kualiti standard, ia akan tetap dipersulit sepenuhnya.

Ciri baharu ini tersedia secara global dalam beberapa minggu akan datang.

Author

Taufik Asmady Abdul Aziz

View all posts

View all posts


Dakwaan perjanjian persefahaman Kerajaan Perpaduan tidak berpelembagaan, tidak benar – Fadillah

KUCHING: Dakwaan perjanjian persefahaman kerjasama bagi membentuk Kerajaan Perpaduan sebagai tidak berperlembagaan dan akan membawa kepada pemerintahan diktator adalah tidak benar, kata Timbalan Perdana Menteri Datuk Seri Fadillah Yusof.

Beliau berkata, perjanjian persefahaman itu jelas menyatakan kesemua parti komponen dalam kerajaan masih boleh berunding sesama sendiri bagi mencapai kata sepakat.

Fadillah berkata, pihak pembangkang yang tidak bersetuju dengan perjanjian itu boleh membawa perkara berkenaan ke mahkamah untuk diputuskan oleh badan kehakiman.

“Dalam perjanjian itu menyatakan mana-mana pihak (kerajaan) yang tidak berpuas hati hendaklah berunding dengan semua parti yang membentuk Kerajaan Perpaduan, jadi kita berundinglah.

“Untuk memastikan wujudnya kestabilan politik, kita perlu memastikan tidak akan wujud undi tak percaya (kepada Perdana Menteri Datuk Seri Anwar Ibrahim). Kita ada tiga Perdana Menteri sebelum ini dan satu daripada sebabnya kerana isu undi tak percaya,” katanya dalam sidang media di sini hari ini.

Fadillah berkata, matlamat asas perjanjian persefahaman itu adalah untuk menjamin kestabilan politik yang akan memberi impak positif kepada rakyat dan ekonomi negara.

Katanya, beliau sendiri akan membentangkan usul undi percaya di Dewan Rakyat pada Isnin ini.

Beliau turut berharap Kerajaan Perpaduan yang terbentuk akan bertahan sehingga tamat penggal serta memberi fokus ke arah urus tadbir negara yang baik.

Terdahulu, media melaporkan Ahli Parlimen Masjid Tanah, Datuk Mas Ermieyati Samsudin dalam kenyataannya melontarkan dakwaan sedemikian serta menyebut perjanjian persefahaman berkenaan adalah haram, berbahaya dan tidak boleh dikuatkuasakan.

Menurutnya, Klausa 4 perjanjian itu menyatakan kesemua Ahli Parlimen wajib menyokong Anwar dalam mana-mana usul kepercayaan atau rang undang-undang bekalan atau mana-mana usul berkaitan kepercayaan kerajaan Pakatan Harapan-Barisan Nasional.

“Menurut Klausa 4(b) pula, sekiranya mana-mana Ahli Parlimen kerajaan yang gagal mengundi sebagaimana yang telah diarah, mereka akan dianggap telah mengosongkan kerusi Parlimen mereka berdasarkan Artikel 49A Perlembagaan Persekutuan,” kata bekas Timbalan Menteri di Jabatan Perdana Menteri (Parlimen dan Undang-Undang) itu. – BERNAMA


Kes rasuah VLN Zahid: Pendakwaan tutup kes, hujahan lisan 1 Sept

Timbalan Pendakwa Raya Datuk Raja Rozela Raja Toran yang mengetuai pasukan pendakwaan, memberitahu Hakim Mahkamah Tinggi Datuk Mohd Yazid Mustafa bahawa pendakwaan menutup kesnya selepas saksi ke-18, pegawai penyiasat Suruhanjaya Pencegahan Rasuah Malaysia (SPRM) V. Mahendran, 38, selesai memberi keterangan.

Mohd Yazid memerintahkan pihak pembelaan untuk memfailkan hujahan bertulis pada 29 Ogos ini dan pihak pendakwaan pada 5 September.

Beliau juga menetapkan 1, 2, 5 hingga 8 September untuk kedua-dua pihak berhujah secara lisan sebelum mahkamah memutuskan sama ada membebaskan Ahmad Zahid, daripada 40 pertuduhan itu atau memerintahkannya membela diri.

“Saya juga mengambil kesempatan untuk mengucapkan terima kasih kepada barisan pembelaan dan pendakwaan, di atas kerjasama pihak-pihak di dalam kes ini,” katanya.

Raja Rozela memaklumkan pihak pendakwaan telah menawarkan 27 saksi kepada pihak pembelaan termasuk bekas Timbalan Ketua Setiausaha (Kawalan dan Penguatkuasaan) Kementerian Dalam Negeri (KDN) Datuk Wahab Mohd Yasin; Timbalan Ketua Pengarah (Pembangunan II) Unit Kerjasama Awam Swasta (UKAS) Raja Muhammad Azhan Shah Raja Muhammad serta pegawai SPRM S. Vijaya Kumar (pengadu di dalam kes).

Terdahulu, semasa pemeriksaan balas oleh peguam Datuk Ahmad Zaidi Zainal, peguam itu mempersoal tindakan saksi pendakwaan ke-18 yang tidak merekod keterangan Datuk Seri Hishammuddin Tun Hussein sedangkan nama Menteri Kanan Pertahanan itu terdapat di dalam borang aduan SPRM.

Mahendran berkata beliau tidak merakam percakapan Hishammuddin kerana tiada keterangan saksi-saksi dan maklumat daripada lejar UKSB mengenai pembayaran kepada ahli politik itu.

Ahmad Zaidi: Berkenaan siasatan, semalam Encik Mahendran memberitahu mahkamah siasatan memfokuskan kepada Datuk Seri Ahmad Zahid sahaja?

Mahendran: Tidak setuju, fokus kepada kontrak VLN dan OSC (Pusat Sehenti) yang melibatkan pegawai-pegawai serta menteri-menteri KDN.

Saksi itu juga berkata menteri-menteri KDN yang dimaksudkannya adalah Hishammuddin dan Ahmad Zahid.

Selain itu, beliau juga menolak cadangan peguam itu bahawa Ahmad Zahid hanya menerima RM100,000 sebanyak dua kali daripada UKSB.

Selain itu, Mahendran juga tidak bersetuju dengan cadangan Ahmad Zaidi bahawa keterangan yang diberikan saksi-saksi utama kes tersebut iaitu bekas Pengurus Pentadbiran UKSB David Tan Siong Sun dan dua bekas Pengarah UKSB Harry Lee Vui Khiun serta Wan Quoris Shah Wan Abdul Ghani tidak boleh dipercayai.

Dalam perbicaraan yang bermula pada 24 Mei 2021 itu, pendakwaan turut diwakili Datuk Wan Shaharuddin Wan Ladin, Abdul Malik Ayob, Zander Lim Wai Keong dan B. Thavani manakala Ahmad Zahid diwakili peguam Hisyam Teh Poh Teik, Ahmad Zaidi dan Hamidi Mohd Noh.

Ahmad Zahid, 69, menghadapi 33 pertuduhan menerima rasuah berjumlah SG$13.56 juta daripada UKSB untuk dirinya sebagai Menteri Dalam Negeri bagi menyambung kontrak syarikat itu sebagai pengendali perkhidmatan Pusat Sehenti (OSC) di China dan Sistem Visa Luar Negara (VLN) serta untuk mengekalkan perjanjian kontrak untuk membekalkan sistem bersepadu VLN kepada syarikat yang sama oleh Kementerian Dalam Negeri.

Bagi tujuh lagi pertuduhan, dia didakwa memperoleh untuk dirinya SG$1,150,000; RM3.125 juta; 15,000 Swiss Franc dan US$15,000 daripada syarikat sama yang mempunyai kaitan rasmi dengan tugas rasminya.

Perbuatan itu didakwa dilakukan di Seri Satria, Presint 16, Putrajaya dan Country Heights Kajang antara Oktober 2014 dan Mac 2018. – BERNAMA


Jaga ejen agar tiada lambakan stok – Pengasas MMG

PUCHONG: Ramai pengasas produk yang mengejar kuantiti jumlah ejen di bawahnya namun stok tidak habis hingga tarikh luput.

Keadaan ini menyebabkan hanya pengasas sahaja yang raih keuntungan banyak, namun ejen pula menanggung kerugian apabila stok tidak terjual.

Belajar dari pengalaman ini, pengasas minyak urut moden pertama di Malaysia, MMG, Lily Abdul Wahab tidak berhasrat untuk menambah jumlah ejen, sebaliknya rasa tanggungjawabnya untuk memastikan pendapatan ejen bertambah.

“Sepanjang tujuh tahun minyak urut herba MMG berada di pasaran dengan rekod jualan tertinggi tahun lalu RM5 juta, saya lebih selesa untuk menjaga ejen-ejen sedia ada.

“MMG memiliki 2,000 ejen yang aktif termasuk dari Brunei, Thailand, Indonesia dan Singapura.

“Saya belajar dari kesilapan rakan-rakan founder lain yang kebanyakan stok banyak tidak dapat terjual di kalangan ejen, membuatkan saya tidak sampai hati jika berlaku pada ejen ejen MMG juga.

“Jadi biarlah tak tambah ejen, tetapi pendapatan ejen sedia ada bertambah, stok yang mereka ambil habis terjual, sebab kebanyakan mereka adalah surirumah.

“Saya seorang yang realistik, berpijak di bumi nyata, kualiti lebih penting dari kuantiti,” katanya pada Majlis Pelancaran Minyak Urut Moden MMG Eternity Lavender.

Ketua Pegawai Eksekutif MMG, Wan Ahmad Basheri turut hadir pada majlis berkenaan meraikan pencapaian ejen-ejen MMG.

Tambah Lily, minyak urut moden, MMG yang telah dimodenkan kerana teksturnya seperti losyen unik, tidak berminyak, mudah meresap sepantas 20 saat dan sangat wangi dengan ekstrak lavender, epal hijau,n timun bidara.

“Bukan mudah untuk produk berasaskan herba dapat kelulusan KKM dan NPRA namun MMG berjaya dapat kelulusan berkenaan kerana ramuan asli dan selamat.

“Bahan utama adalah minyak kayu putih, menthol crystal dan daun lidah budaya.

“Selain minyak MMG, kami juga ada bidara lemon sesuai untuk semua jenis kulit sebagai mandian pembasmi kuman yang memberi kesegaran dan kulit yang sihat kepada pemakainya, ” katanya.

Author

Tun Puteh Wanti

View all posts

View all posts


Dua lelaki parah ditetak dalam pergaduhan di Cheras

KUALA LUMPUR: Dua lelaki cedera parah akibat ditetak dengan parang dalam pergaduhan di Jalan Mutiara Raya, Cheras, awal pagi semalam.

Ketua Polis Daerah Cheras, ACP Zam Halim Jamaluddin berkata hasil siasatan dijalankan, seorang wanita tempatan berusia 39 tahun ditahan pada 7.30 malam tadi di Taman Seri Aman, Cheras

Beliau berkata polis menerima makluman daripada anggota Ronda Cegah Jenayah dari Balai Cheras pada 4 pagi itu, mengenai satu kes pergaduhan melibatkan dua mangsa lelaki tempatan.

“Mangsa cedera di bahagian leher, lengan dan tangan akibat pergaduhan tersebut,” katanya dalam kenyataan hari ini.

Zam Halim berkata usaha mengesan suspek utama pergaduhan itu yang dikenali sebagai Heranpal Singh Harjan Singh, nombor kad pengenalan 780628-06-5409 dan beralamat terakhir di No 241 Jalan Karak, 28400 Mentakab, Pahang, sedang giat dijalankan.

Beliau turut menasihati orang ramai supaya tidak membuat sebarang spekulasi mengenai kejadian itu. – BERNAMA


Mahathir dakwa arahan tak boleh sentuh 3R tidak sah, sedia ke mahkamah

PUTRAJAYA: Tun Dr Mahathir Mohamad mengakui sedia didakwa di mahkamah berhubung dakwaan beliau mengeluarkan kenyataan berunsur penghinaan terhadap institusi diraja, baru-baru ini.

Bekas Perdana Menteri itu berkata, ini kerana pendiriannya berhubung larangan menyentuh isu berkenaan 3R yang merujuk agama, kaum dan institusi diraja adalah undang-undang yang tidak sah, dengan larangan itu tidak digubal menjadi sebuah undang-undang yang dilulus dan diwartakan di Parlimen.

“Saya tidak faham kenapa saya disoal, kerana arahan tidak boleh guna 3R tidak sah. Kalau nak buat undang-undang bukan (kuasa) PM (Perdana Menteri), tetapi dia perlu pergi ke Parlimen.

“Kalau Parlimen lulus dan diwartakan sebagai undang-undang barulah undang-undang itu berkuasa, tapi Perdana Menteri (Datuk Seri Anwar Ibrahim) buat keputusan tanpa rujukan kepada sesiapa dan ia kononnya dijadikan undang-undang sehingga polis bertanya kepada saya macam-macam,” katanya ketika menjadi panel program Minggu Negarawan yang membincangkan tajuk Peradaban dan Sosiologi di Yayasan Kepimpinan Perdana di sini, hari ini.

Beliau berkata demikian mengulas kenyataan Bukit Aman yang mengesahkan Polis Diraja Malaysia (PDRM) sedang menjalankan siasatan ke atasnya berkaitan kenyataan berunsur penghinaan terhadap institusi diraja.

Dalam pada itu, Mahathir menegaskan larangan berhubung isu 3R itu dilihat sebagai satu bentuk tekanan daripada kerajaan melalui pihak polis.

“Siapa sahaja bercakap pasal bangsa, agama dan raja-raja akan disoal oleh polis, ini adalah satu cara penekanan, ‘its a form of torture’ (ia satu bentuk tekanan) sebab semua orang takut kalau polis datang.

“Kerajaan guna polis mengugut rakyat supaya jangan bercakap berkenaan perkara yang kerajaan tidak boleh jawab,” tambah beliau.

Semalam, Pengarah Jabatan Siasatan Jenayah (JSJ) Bukit Aman, Datuk Seri Mohd Shuhaily Mohd Zain mengesahkan merakam keterangan Mahathir berkaitan kenyataannya yang didakwa berunsurkan penghinaan terhadap institusi diraja.

Pada 2 Jun lalu, Unit Siasatan Jenayah Terkelas (USJT) JSJ Bukit Aman turut merakam keterangan bekas Perdana Menteri itu berhubung kenyataan yang didakwa berunsur penghinaan berkaitan institusi diraja serta proklamasi orang Melayu.

Mengulas lanjut, Mahathir berkata, beliau didatangi pihak polis bertujuan merakam keterangannya berhubung dakwaan itu semalam, namun memilih untuk tidak menjawab soalan diajukan dan bersedia perkara itu dibawa ke mahkamah.

“Saya disoal dan biasanya saya minta didakwa ke mahkamah dan saya akan jawab soalan. Yang soalan mereka (polis) saya tidak jawab.

“Saya beritahu polis, saya suka dibicara di mahkamah. Boleh saya beritahu kepada seluruh rakyat kesilapan yang dilakukan kerajaan,” katanya. – Berita Harian

Author

Media Variasi

View all posts

View all posts


Rayuan terakhir Najib didengar Khamis ini – Ketua Hakim Negara

PUTRAJAYA: Mahkamah Persekutuan hari ini menolak permohonan Datuk Seri Najib Tun Razak bagi menangguhkan pendengaran rayuannya bagi mengetepikan sabitan serta hukuman terhadapnya dalam kes berkaitan dana RM42 juta SRC International Sdn Bhd.

Ketua Hakim Negara Tun Tengku Maimun Tuan Mat yang mengetuai panel lima hakim dalam menolak permohonan itu mengarahkan pihak pembelaan meneruskan rayuan utama mereka, Khamis ini.

“Rayuan utama akan diteruskan pada hari Khamis ini pukul 9.30 pagi,” katanya.

Ini merupakan rayuan bekas perdana menteri itu yang terakhir, selepas panel tiga hakim Mahkamah Rayuan pada 8 Dis lepas mengekalkan sabitan Ahli Parlimen Pekan itu, hukuman 12 tahun penjara, serta denda RM210 juta yang dikenakan terhadapnya oleh Hakim Mahkamah Tinggi Datuk Mohd Nazlan Mohd Ghazali pada 28 Julai 2020.

Lain-lain panel hakim dalam pendengaran hari ini adalah Hakim Besar Sabah dan Sarawak Tan Sri Abang Iskandar Abang Hashim dan Hakim Mahkamah Persekutuan Datuk Nallini Pathmanathan, Datuk Mary Lim Thiam Suan serta Datuk Mohamad Zabidin Mohd Diah.

Dalam menyampaikan penghakimannya Tengku Maimun menetapkan bahawa permohonan yang dibuat oleh peguam utama Najib, Hisyam Teh Poh Teik bagi tempoh penangguhan sekurang-kurangnya tiga hingga empat bulan, ditolak sebulat suara, kerana hak bagi perbicaraan yang adil tidak boleh ditangguhkan terlalu lama.

“Dalam perkara ini kita perlu ingatkan diri sendiri mengenai Arahan Amalan Ketua Hakim Negara, yang mengatakan bahawa kes-kes yang sebegini perlu diberi keutamaan. Realiti sebenarnya adalah dana awam yang agak besar akan dibazirkan sekiranya penangguhan diberikan dalam kes sebegini yang merupakan satu pilihan mudah.

“Perkara 8 Perlembagaan Persekutuan dan Kedaulatan Undang-undang menuntut perayu dilayan sama seperti tertuduh lain. Oleh itu, kami menyatakan sekali lagi bahawa walaupun perayu berhak mendapat haknya menukar peguam, dia tidak berhak membuat pilihan ini dengan mengorbankan mahkamah, pendakwaan atau keseluruhan sistem keadilan,” katanya dan menambah pihak pembelaan memohon penangguhan rayuan ini atas sebab mudah, bahawa mereka tidak bersedia.

Tengku Maimun menegaskan bahawa masa yang diambil untuk kes ini, terutama jumlah hari yang ditetapkan untuk pendengaran, bermakna ramai lagi penjenayah dan orang yang dituduh terpaksa menunggu giliran mereka untuk rayuan mereka didengar.

“Keadilan yang ditangguhkan dalam kes ini, adalah juga keadilan yang dinafikan bagi tertuduh yang lain,” katanya. – BERNAMA


Amaran ribut petir di enam negeri pagi ini

CYBERJAYA: Enam negeri dijangka dibadai ribut petir, hujan lebat dan angin kencang pagi ini.

Jabatan Meteorologi Malaysia (MetMalaysia), melaporkan cuaca buruk diramal berlaku di negeri Pahang, Selangor, Negeri Sembilan, Melaka, Johor dan Sarawak.

“Hujan lebat dijangka berlaku di Raub, Bentong dan Temerloh, Pahang dan Sabak Bernam, Kuala Selangor, Hulu Selangor, Klang, Gombak, Petaling, Kuala Langat dan Sepang, Selangor.

“Selain itu, cuaca buruk bakal melanda seluruh negeri Melaka serta Port Dickson dan Tampin, Negeri Sembilan,” katanya dalam hantaran di laman Facebook.

Di Johor, hujan lebat diramalkan berlaku di Tangkak, Muar, Batu Pahat dan Pontian serta Mukah (Matu dan Dalat) dan Limbang (Limbang), Sarawak, sehingga pukul 10 pagi, hari ini.

“Amaran ribut petir adalah amaran jangka pendek yang sah dalam tempoh tidak melebihi enam jam untuk satu-satu keluaran,” katanya.

Author

Taufik Asmady Abdul Aziz

View all posts

View all posts


Petua masak sotong tak kecut, kekal segar dan besar!

BAGI anda yang gemar makan sotong, pasti geram jika sotong yang dibeli pada awalnya bersaiz besar menjadi kecut apabila dimasak.

Menerusi hantaran seorang wanita di Facebook dikenali Zin Rose, dia berkongsi petua mudah memasak sotong yang dibeli kekal segar dan besar.

1. Siang sotong buang semua tulang sotong kemudian, cuci.

2. Lepas cuci masukkan kepala sotong ke dalam badan sotong itu supaya senang nanti tiada la badan ke lain kepala ke lain.

3. Rebus sotong 5-8 minit bersama 4 atau 5 keping asam keping

4. Hasilnya bila masak sotong tak hanyir dan saiznya maintain tak mengecut

Selamat mencuba!

Author

Diyana Rahip

View all posts

View all posts


Bekas Mufti Selangor lapor polis nama disalah guna dalam iklan pelaburan

SHAH ALAM: Iklan pelaburan yang dikesan menggunakan nama bekas Mufti Selangor, Datuk Mohd Tamyes Abdul Wahid disahkan palsu.

Ketua Polis Selangor, Datuk Hussein Omar Khan berkata, laporan berkaitan perkara tersebut diterima pihaknya kira-kira jam 9.30 malam pada Ahad.

“Beliau (Mohd Tamyes) membuat laporan polis berhubung iklan pelaburan yang dikesan menggunakan namanya.

“Siasatan awal mendapati iklan tersebut turut memaparkan gambar beliau dan ia didapati tular di Facebook,” katanya menerusi kenyataan pada Ahad.

Katanya, siasatan turut mendapati iklan pelaburan tersebut palsu tidak ada kaitan dengan bekas Mufti Selangor itu.

“Laporan polis yang diterima dirujuk kepada pihak Suruhanjaya Komunikasi dan Multimedia Malaysia (SKMM) untuk tindakan selanjutnya,” katanya.

Hussein menasihatkan orang ramai agar tidak terperdaya dengan iklan di media sosial yang menggunakan identiti mana-mana individu penting.

“Jangan mudah terpengaruh dengan mana-mana iklan atau tawaran yang menggunakan nama atau gambar individu kenamaan di media sosial.

“Semak dahulu kesahihan iklan tersebut supaya mengelakkan daripada dimanipulasi serta menjadi mangsa penipuan,” katanya.

Tegas beliau, pelaburan seharusnya dilakukan di platform yang sah dan berdaftar dengan Bank Negara Malaysia.

“Sekiranya timbul kecurigaan, semakan boleh dibuat di laman sesawang Bank Negara Malaysia bagi mengenal pasti kesahihan serta kewujudan sesebuah syarikat pelaburan itu.

“Selain itu, orang ramai turut boleh menghubungi pihak polis atau tampil di mana-mana balai polis berhampiran untuk pertanyaan,” katanya. – Sinar Harian

Author

Media Variasi

View all posts

View all posts


Isu 3R jika tidak ditangani akan menjadi lebih serius – KPN

Beliau berkata, perkara berkenaan diberikan perhatian yang tinggi khususnya hantaran yang dibuat menyentuh sensitiviti agama, kaum dan Institusi diraja.

“PDRM memandang serius hal ini (isu 3R) dan kami akan mengambil tindakan tegas ke atas mana-mana pihak yang cuba mengganggu-gugat keharmonian dan ketenteraman agama.

Oleh yang demikian, PDRM telah menubuhkan satu pasukan siasatan khas dikenali sebagai Pasukan Siasatan Khas 3R diwujudkan sejak Mac lepas bagi menangani isu terbabit,” katanya ketika ditemui pemberita selepas menghadiri Majlis Minum Petang PDRM Bersama Media Sempena Aidilfitri di Mes Pegawai Kanan di Bukit Aman, di sini, hari ini.

Acryl Sani berkata, siasatan kes-kes melibatkan 3R dilakukan dengan pantas bagi menjamin keharmonian masyarakat di negara ini.

“Isu 3R perlu dihindari setiap masa dan setiap kertas siasatan berkaitan 3R perlu disiapkan dalam tempoh tujuh hari. Apabila berlaku kes seperti ini kita ambil tindakan pantas untuk menyiasat dalam memastikan agar pelaku dikesan dan dikenakan tindakan sewajarnya,” katanya.

Beliau berkata, ini adalah untuk memastikan supaya keharmonian masyarakat majmuk di negara ini terpelihara dan kesejahteraan negara terjamin.

Acryl Sani berkata, sebanyak 23 kes direkodkan pasukan petugas berkenaan bagi tempoh 22 Mac hingga 17 Mei lepas dengan 11 kes membabitkan penghinaan raja atau institusi diraja, empat mengenai agama dan lima mengenai kaum.

Menurutnya, tiga kes berjaya didakwa manakala dua lagi diklasifikasikan sebagai tiada tindakan lanjut, sementara 18 lagi masih disiasat.

Pada 22 Mac lepas, PDRM menubuhkan pasukan khas bagi menyiasat kes melibatkan penghinaan terhadap agama, kaum dan institusi diraja.

Pasukan itu diketuai Pengarah Jabatan Siasatan Jenayah dan dikendalikan oleh Unit Siasatan Jenayah Terkelas Bahagian D5 JSJ.- BERNAMA


Jual sotong ring tanpa label, bapa dan anak didakwa

SHAH ALAM: Dua beranak mengaku tidak bersalah di Mahkamah Sesyen di sini hari atas pertuduhan menjual 3,000 paket gegelang sotong sejuk beku tanpa label lengkap di sebuah pasar raya, Februari lepas.

Khor Hun Poe, 59, dan anaknya Khor Zhi Xiong, 29, selaku Orang Kena Saman (OKS), didakwa secara bersama-sama selaku penjual borong telah menjual barang tersedia bungkus iaitu 3,000 unit ‘Frozen Squid Ring’ tanpa pembalut suatu label yang mempunyai butir-butir seperti nama dan alamat pengimport, kepada sebuah pasar raya, di sini, pada 28 Februari lepas.

Mereka didapati telah melanggar perenggan 3(1)(c) Perintah Kawalan Harga (Pelabelan oleh Pekilang, Pengimport, Pengeluar atau Penjual borong) 1980, dan didakwa mengikut Seksyen 57(b) Akta Kawalan Harga dan Antipencatutan 2011 yang membawa hukuman penjara sehingga dua tahun dan denda maksimum RM50,000 atau kedua-duanya, jika sabit kesalahan.

Terdahulu, Pegawai Pendakwa Kementerian Perdagangan Dalam Negeri dan Hal Ehwal Pengguna (KPDNHEP) Khatijah Abdul Rajah, menawarkan jaminan masing-masing RM10,000 dengan seorang penjamin kepada kedua-dua OKS, kerana kes itu telah tular berkaitan gegelang sotong yang didakwa mengandungi unsur babi walaupun selepas disiasat tiada unsur tersebut.

Peguam R. Muniandy yang mewakili kedua-dua OKS memohon jaminan rendah, dengan alasan laporan tular berkenaan dilakukan oleh pihak yang tidak bertanggungjawab.

Hakim Rasyihah Ghazali membenarkan kedua-dua OKS masing-masing diikat jamin RM4,000 dengan seorang penjamin, dan menetapkan 8 Disember ini untuk sebutan semula kes.

Sebelum ini Bernama melaporkan, satu tangkap layar yang ditularkan oleh seorang pengguna, dengan mendakwa sotong ring mengandungi rektum babi, bagaimanapun, Jabatan Kimia Malaysia mengesahkan bahawa tiada DNA babi dikesan di dalam sampel produk gegelang sotong sejuk beku tersebut. – BERNAMA


Projek Jana Wibawa: Wan Saiful mengaku tidak bersalah

KUALA LUMPUR: Ketua Penerangan Bersatu, Datuk Wan Saiful Wan Jan, mengaku tidak bersalah di Mahkamah Sesyen, di sini, hari ini atas dua pertuduhan meminta dan menerima rasuah RM6.9 juta berkaitan projek Jana Wibawa.

Dua pertuduhan ke atas Wan Saiful, 48, dibacakan di hadapan Hakim Azura Alwi, lapor Berita Harian.

Ahli Parlimen Tasek Gelugor itu didakwa meminta suapan wang daripada Lian Tan Chuan sebagai dorongan untuknya membantu syarikat Nepturis Sdn Bhd mendapatkan projek ‘Central Spine Road: Sertik Ke Persimpangan Lebuhraya Pantai Timur’ daripada kerajaan Malaysia secara prakelayakan yang jumlah keseluruhannya RM232 juta.

Wan Saiful turut dituduh menerima bagi dirinya suatu suapan iaitu wang tunai RM6,962,694.54 melalui akaun CIMB Bank Berhad milik syarikatnya, WSA Advisory Group Sdn Bhd daripada akaun Maybank Islamic Berhad milik Syarikat Nepturis Sdn Bhd.

Dilaporkan, penerimaan itu sebagai upah membantu syarikat Nepturis mendapatkan Surat Setuju Terima bagi projek tersebut.

Wan Saiful didakwa melakukan kedua-dua perbuatan tersebut di Royal Lake Club, Taman Tasik Perdana di sini, sekitar April 2022 dan di CIMB Bank Berhad Cawangan Bukit Tunku, Taman Tunku, Bukit Tunku antara 8 Julai 2022 hingga 30 September 2022.

Bagaimanapun, Hakim Azura Alwi membenarkan Wan Saiful dibebaskan dengan jaminan RM400,000 dengan seorang penjamin, pasport ditahan oleh mahkamah manakala tertuduh diarah melapor diri di Pejabat Suruhanjaya Pencegahan Rasuah (SPRM) dua bulan sekali.

Dalam prosiding hari ini, pendakwaan dikendalikan Timbalan Pendakwa Raya, Datuk Wan Shaharuddin Wan Ladin, manakala Wan Saiful diwakili peguam, Datuk Hisyam Teh Poh Teik.

Author

Diyana Rahip

View all posts

View all posts


Saya ‘cabut’ selepas Najib tandatangan borang buka akaun bank – Saksi

KUALA LUMPUR: Bekas Pengarah Bukan Eksekutif AmBank hari ini memberitahu Mahkamah Tinggi bahawa beliau ‘cabut’ sebaik sahaja selepas Datuk Seri Najib Tun Razak selesai menandatangani borang permohonan pembukaan akaun bank di rumahnya di Bukit Tunku, 11 tahun lepas.

Cheah Tek Kuang, 75, berkata, beliau pergi ke rumah bekas perdana menteri itu pada 2011 berhubung permintaan tertuduh untuk membuka akaun bank di AmBank.

Saksi pendakwaan ke-39 itu berkata demikian dalam pemeriksaan semula oleh Timbalan Pendakwa Raya Kanan Datuk Seri Gopal Sri Ram pada perbicaraan Najib berhubung dakwaan penyelewengan RM2.3 bilion dana 1Malaysia Development Berhad (1MDB) hari ini.

Sri Ram: Sebelum ini, kamu berkata kamu agak gementar ketika berada di sana. Kamu pergi selepas Najib menandatangani borang?

Cheah menjawab, “Ya, saya ‘cabut’ bersama dokumen.

Ditanya mengenai kehadiran ahli perniagaan dalam buruan Low Taek Jho atau Jho Low di kediaman Najib, Cheah berkata ketika beliau sampai di rumah Najib, dia (Jho Low) berada di dalam kereta yang lain.

“Apabila saya masuk ke dalam rumah, dia yang memperkenalkan saya kepada Datuk Seri Najib,” kata Cheah.

Sri Ram: Di mana Jho Low ketika anda ‘cabut’?

Cheah: Saya tidak tahu.

Sri Ram: Adakah dia mengiringi kamu? Cheah menjawab “Tidak”.

Saksi itu berkata beliau pergi ke bahagian lain rumah Najib dari tempat Jho Low berada dan menyedari Jho Low turut diiringi beberapa individu.

Semasa prosiding sebelum ini, Cheah berkata, beliau beredar kira-kira lima minit selepas Najib menandatangani dokumen itu kerana Najib sangat sibuk dan mereka tidak berbincang apa-apa kecuali mengenai akaun dan jangkaan kemasukan wang US$100 juta ke dalam akaunnya.

Najib, 69, menghadapi empat pertuduhan menggunakan kedudukannya untuk memperoleh suapan berjumlah RM2.3 bilion milik 1MDB dan 21 pertuduhan pengubahan wang haram membabitkan jumlah yang sama.

Perbicaraan di hadapan Hakim Datuk Collin Lawrence Sequerah bersambung. – BERNAMA


Jalani ada peluang terajui BAM

LEGENDA badminton negara, Datuk Seri Jalani Sidek berpeluang menerajui Persatuan Badminton Malaysia (BAM) sekiranya mendapat pencalonan daripada ahli gabungan badan induk itu.

Menurut sumber, Jalani perlu mendapatkan sekurang-kurangnya satu pencalonan untuk menjadi calon bagi menjawat jawatan Presiden BAM yang baharu.

Malah, beliau memberitahu, pencalonan juga boleh dibuat oleh presiden ketika ini, Tan Sri Mohamad Norza Zakaria untuk mendapat persetujuan daripada ahli majlis BAM.

“Selain ahli majlis dan naib presiden, orang luar juga boleh menjadi calon (presiden) tetapi dengan syarat mendapat minimum satu pencalonan.
“Dua Timbalan Presiden BAM, Setiausaha BAM serta presiden setiap persatuan negeri akan mengadakan mesyuarat untuk membincangkan pengganti Norza yang akan melepaskan jawatannya hujung tahun ini.

“Mesyuarat itu juga akan disertai oleh ahli majlis BAM yang terdiri daripada 15 setiausaha persatuan badminton negeri,” katanya.

Sebagai rekod, struktur organisasi BAM ketika ini terdiri daripada seorang presiden, dua timbalan presiden dan semua naib presiden yang terdiri daripada presiden persatuan badminton negeri termasuk Putrajaya.

Sumber itu memberitahu, sudah menjadi amalan BAM sejak sekian lama pemilihan presiden berlangsung dalam suasana harmoni tanpa pertandingan.

“Bagaimanapun, pemilihan presiden itu haruslah menerusi persetujuan bersama semua ahli majlis dan presiden persatuan badminton negeri,” ujarnya.

Beliau berkata, persetujuan tersebut dicapai menerusi proses rundingan dan perbincangan sebelum dimuktamadkan pada mesyuarat agung tahunan (AGM) atau mesyuarat agung luar biasa (EGM).

“Sekiranya ada satu atau dua ahli majlis tidak bersetuju dengan calon itu, maka mereka akan berbincang secara baik dan harmoni untuk mencapai kata sepakat,” ujarnya.

Pada Khamis lalu, Sukan Sinar melaporkan Jalani tidak menolak kemungkinan bersedia menerajui BAM susulan peletakan jawatan Norza sebagai presiden akhir tahun ini.

Pada masa sama, sumber itu turut menjelaskan, ‘orang luar’ juga boleh dipilih untuk memegang satu daripada dua jawatan Timbalan Presiden BAM.

“Misalnya, Datuk Wira Lim Teong Kiat yang tidak memegang jawatan dalam mana-mana persatuan badminton negeri dipilih sebagai Timbalan Presiden BAM pada 2017,” jelasnya.

Authors

Media Variasi

View all posts

Diyana Rahip

View all posts

View all posts

View all posts


Dewan Rakyat: Perdana Menteri akan jelaskan tindakan kerajaan berhubung gesaan Sanusi

KUALA LUMPUR: Tindakan kerajaan terhadap gesaan Menteri Besar Kedah, Datuk Seri Muhammad Sanusi Md Nor bahawa Perlembagaan Persekutuan dipinda untuk padamkan Pulau Pinang agar boleh dikembalikan kepada Kedah, akan dijelaskan Perdana Menteri, Datuk Seri Anwar Ibrahim pada persidangan Dewan Rakyat hari ini.

Berdasarkan Aturan Urusan Mesyuarat, perkara berkenaan akan dijawab Anwar pada sesi Waktu Pertanyaan-Pertanyaan Menteri (MQT) sejurus mesyuarat Dewan Rakyat bermula 10 pagi.

Anwar dijadual berbuat demikian bagi menjawab soalan Lim Guan Eng (PH-Bagan) yang meminta penjelasan memandangkan isu itu telah memecah-belahkan perpaduan rakyat khususnya menimbulkan keresahan dalam kalangan penduduk negeri Pulau Pinang serta mengancam keharmonian dan keselamatan dalam negara.

Pada 29 Mei lepas, Muhammad Sanusi dilaporkan berkata, Kedah dan Pulau Pinang tidak ada sempadan kerana Pulau Pinang masih hak Kedah dan beliau mendakwa Kedah hanya mempunyai sempadan dengan Perak dan Perlis.

Pada sesi MQT, Dr Radzi Jidin (PN-Putrajaya) juga dijadual bertanya mengenai kesan kejatuhan nilai ringgit kepada proses pemulihan ekonomi negara dan pendekatan yang akan digunakan untuk mengukuhkan nilai mata wang itu.

Turut menjadi tumpuan hari ini ialah persoalan Mordi Bimol (PH-Mas Gading) pada sesi soal jawab tentang status terkini berserta tempoh jangka siap pembinaan Projek Lebuh Raya Pan Borneo di Sabah dan Sarawak.

Selain itu, Roslan Hashim (PN-Kulim Bandar Baharu) ingin mengetahui langkah yang diambil kementerian terhadap pengukuhan Pentaksiran Berasaskan Sekolah (PBS) dan Pentaksiran Berasaskan Darjah (PBD), susulan pemansuhan Pentaksiran Tingkatan Tiga termasuk kualiti aktiviti pembelajaran yang dilaksanakan.

Sejurus selesai sesi soal jawab, Rang Undang-Undang Suruhanjaya Koperasi Malaysia (Pindaan) 2023 dijangka dibaca buat kali pertama.

Persidangan Dewan Rakyat kali ini bersidang selama tujuh hari bermula hari ini hingga 15 Jun selepas bercuti selama seminggu. – BERNAMA


Antara janji ‘telur’ pembangkang atau bonus bonanza BN

RAMAI yang gelak ketawa apabila Pengerusi Pakatan Harapan (PH), Datuk Seri Anwar Ibrahim membuat tawaran janji mahu memotong gaji dan elaun Perdana Menteri jika PH diberi mandat pada PRU15 akan datang.

Ini kerana mengikut congakan orang kampung, katalah gaji dan elaun PM adalah RM100,000 sebulan, jika setahun RM1.2 juta dibahagikan dengan 32 juta rakyat baharu RM0.03 sen seorang rakyat.

Dengan kata lain, usaha beliau tidak logik  hanya janji ‘telur’ sahaja, dengan pendapatan per kapita bagi setiap rakyat adalah RM2,200 sebulan tetapi masih mereka dalam kategori miskin rentan.

Golongan miskin rentan ini biasanya menetap di bandar dan pinggir bandar, kos sara hidup tinggi menyebabkan jumlah gaji tinggi masih tidak membantu mereka keluar dari kemiskinan.

Ahli perniagaan, Datuk Abd Hakim Hamidi berkata, dengan pendapatan itu, rakyat masih perlu isi minyak petrol untuk mencari sesuap nasi, masih perlu bayar tol, masih perlu pinjam sana sini untuk belajar sekolah anak.

“Bezanya dengan pak Menteri, mereka ada elaun minyak, elaun tol, elaun makan sana sini, elaun ‘out station’, elaun penerbangan dan lain-lain.

“Pastinya ada yang tak usik gaji bulanan mereka dan masih boleh ‘survive’ kerana kedudukan mereka membuka seribu peluang lain untuk meneruskan kehidupan yang selesa.

“Hanya perlukan dua tahun atau 36 bulan memegang kuasa di Parlimen untuk melayakkannya mendapat pencen yang sama gajinya seumur hidup, antara punca 12 Menteri Perikatan Nasional (PN) tidak mahu bubar Parlimen awal.

“Jadi apabila Anwar kata mahu potong gajinya, beliau hanya ‘memperbodohkan’ rakyat kerana banyak perkara lain yang tidak diceritakan secara jujur, ” katanya kepada MEDIA VARIASI.

Beliau mengulas tawaran daripada PH, PN, GTA dan BN jika mereka menang PRU15, rakyat perlu menilai semula mana yang terbaik dan berpijak di bumi nyata, jangan buat silap kali kedua atau diperdaya sekali lagi.

Antara manifesto dari PH adalah potong gaji PM, beri cuti umum pada hari Ahad dari PN manakala Presiden Pejuang, Tun Dr Mahathir Mohamad pula hilang wawasan untuk memajukan anak bangsa, setiap kali ucapannya hanyalah menghasut serta menghentam musuh politik tanpa perancangan membawa hala tuju negara.

Memang tidak dinafikan ada yang setuju cuti umum tetapi ia bukanlah membantu rakyat dari sudut ekonomi dan jangka masa panjang.

Menurut Abd Hakim, ini berbeza dengan manifesto BN yang bersifat realistik, holistik, tidak menjanjikan bulan dan bintang, yang diumumkan baru-baru ini akan memperkenalkan skim bantuan pendapatan asas atau “Assistive Basic Income”.

“Ia adalah salah satu inisiatif bagi menangani isu kos kehidupan dan sara hidup yang tinggi, jika BN menang PRU15.

“Pengerusinya, Datuk Seri Ahmad Zahid Hamidi dilaporkan berkata melalui skim ini, kerajaan akan mengkreditkan bantuan secara automatik kepada semua isi rumah yang mempunyai pendapatan kurang daripada RM2,208.

“Dalam Al Quran banyak firman Allah menyuruh hambaNya berfikir menggunakan akal fikiran, tanpa berfikir manusia hanyalah binatang yang melata-lata,” katanya.

BN menawarkan lima fokus utama dan 99 tawaran yang akan dinikmati pelbagai golongan masyarakat terutamanya kumpulan B40 dan M40 selain tidak melupakan golongan T20.

Selain itu, Ahmad Zahid berkata, manifesto BN juga menjanjikan pemberian 100 peratus pembiayaan Perbadanan Tabung Pendidikan Tinggi Nasional (PTPTN) akan diberikan kepada pelajar dari kelompok M40 dan ke bawah.

Berdasarkan ‘track record’ BN selama 60 tahun, belum pernah lagi mengecewakan rakyat apa yang dijanji pasti ditunaikan,  dan pastinya ia ibarat bonus bonanza kepada rakyat.

Author

Tun Puteh Wanti

View all posts

View all posts


Warga emas lumpuh diusung ke Public Bank hanya untuk ‘renew’ kad

KUALA LUMPUR: Seorang pemilik akaun TikTok berkongsi momen sedih apabila terpaksa menyewa ambulans untuk membawa ibunya yang lumpuh ke cawangan Public Bank di Gurun, Kedah.

Difahamkan pemilik akaun NurHatini terpaksa berbuat demikian kerana pihak bank memerlukan pemilik akaun sendiri hadir ke cawangan mereka walau apa jua keadaan pun.

Jelas NurHatini, akaun ibunya tidak boleh mengeluarkan wang tanpa sebarang alasan namun apabila dia menghubungi pihak bank, NurHatini diminta berjumpa dengan pengurus bank cawangan tersebut.

“Dari kad bank itu mak saya terima pencen dan dari duit itu kami guna untuk belanjakan pampers serta keperluan ibu sejak dia bedridden.

“Pencen arwah abah tak banyak cuma boleh bantu untuk beli keperluan mak, bila jadi macam ini agak terkilan,” tulisnya di ruangan komen.

Pemilik akaun KakMunah1979 pula menjelaskan perkara itu tidak berlaku di Bank Agro.

“Saya bawa abah dalam kereta, pegawai bank yang datang sampai tempat letak kereta untuk urusan renew kad. Tq Agro Bank Bantura Pahang,” tulisnya.

Seorang lagi pemilik akaun MyBliese berkata, amalan biasa bank CIMB dan BSN pula, pesakit tak perlu masuk hanya tunggu dalam kenderaan.

Manakala Maybank pula lebih mudah, hanya perlu mohon secara dalam talian dan kad akan dihantar ke rumah.

Author

Tun Puteh Wanti

View all posts

View all posts


Belanjawan 2023: Elaun guru KAFA naik RM100

KUALA LUMPUR: Kerajaan bersetuju menaikkan elaun 35,000 guru Kelas Al-Quran dan Fardu Ain (KAFA) sebanyak RM100 kepada RM1,100 dengan peruntukan tambahan lebih RM40 juta, kata Perdana Menteri, Datuk Seri Anwar Ibrahim.

Anwar yang juga Menteri Kewangan berkata, kerajaan juga bersetuju memberikan sumbangan khas RM600 kepada imam, bilal, tok siak, noja, marbut, guru KAFA dan guru takmir, dengan 70,000 orang akan menerima sumbangan itu melibatkan peruntukan lebih RM40 juta.

“Kerajaan telah menyediakan peruntukan berkaitan hal ehwal Islam berjumlah RM1.5 bilion dan kita mahu institusi Islam dalam negara Madani ini menjadi contoh terbaik dalam kecekapan pentadbiran.

“Pengurusan paling cekap harus dimulakan di sini, dan gedung ini mesti menjadi markas dakwah yang berkesan yang boleh meningkatkan kefahaman sebenar mengenai Islam,” katanya ketika membentangkan Belanjawan 2023 di Dewan Rakyat, hari ini.

Kerajaan Perpaduan yang diterajui Anwar hari ini membentangkan Belanjawan 2023 yang memperuntukkan sejumlah RM388.1 bilion, dengan RM289.1 bilion untuk belanja mengurus, RM99 bilion belanja pembangunan termasuk RM2 bilion simpanan luar jangka.  – BERNAMA


Kakitangan sekolah direman tiga hari bantu siasatan tuntutan palsu

JOHOR BAHRU: Seorang kakitangan di sebuah sekolah di negeri ini yang ditahan semalam bagi membantu siasatan disyaki mengemukakan tuntutan palsu berjumlah lebih RM100,000, direman tiga hari bermula hari ini.

Perintah reman hingga 9 Feb terhadap lelaki berusia 40 tahun itu dikeluarkan Majistret R.Salini di Mahkamah Majistret di sini, hari ini selepas menerima permohonan daripada Suruhanjaya Pencegahan Rasuah Malaysia (SPRM).

Ia bagi membolehkan kes berkenaan disiasat mengikut Seksyen 18 Akta SPRM 2009.

Semalam, SPRM Cawangan Batu Pahat menahan individu itu di pejabat SPRM di sini pada 5 petang selepas hadir memberikan keterangan.

Menurut sumber, pada 2021, individu itu menyediakan dokumen atas nama sebuah syarikat bagi menuntut bayaran kerja pembekalan modul bahan pengajaran dan pembelajaran untuk kegunaan pelajar sekolah itu bagaimanapun kerja pembekalan itu didapati tidak dilaksanakan. – BERNAMA


Hamas sedia untuk perang berpanjangan dengan Israel

BANDAR GAZA, Palestin: Ketua biro politik Hamas berkata pada Khamis bahawa pasukan penentangan di Genting Gaza bersedia untuk berperang berpanjangan dengan tentera Israel.

Dalam ucapan yang dirakam, Ismail Haniyeh memuji ketabahan rakyat Palestin dan penyelarasan puak penentang “untuk meleraikan keupayaan tentera Israel dan melemahkannya dalam pelbagai bidang.”

“Jika musuh menginginkan pertempuran yang panjang, kapasiti kita lebih lama daripada musuh kita, dan penentangan kita akan mempunyai kata-kata yang menentukan di dalamnya,” menunjukkan bahawa “penentangan terlibat dalam konflik strategik dengan musuh Zionis dan hanya akan muncul sebagai pemenang,” katanya.

Beliau menekankan “kemenangan yang dicapai oleh anggota penentang di tanah di Semenanjung Gaza,” sambil menambah “wira penentangan sedang menulis halaman kegemilangan di Gaza, setanding dengan rakan sejawat mereka dalam kepahlawanan, keberanian dan keberanian, memberikan tamparan yang menyakitkan kepada tentera musuh kita dan kenderaannya.”

“Dunia akan menyaksikan Briged Al-Qassam dan puak pejuang mengalahkan penaklukan Israel di Gaza, seperti yang mereka lakukan 18 tahun lalu,” katanya, merujuk kepada pemisahan Israel dari Gaza pada 2005.

“Mereka tidak akan mendapat apa-apa selain lebih banyak kegagalan, kekecewaan dan kekalahan.”

Haniyeh menganggap “penduduk Gaza dan penentangan telah menggagalkan matlamat dan rancangan musuh untuk mengusir atau mendapatkan semula tebusan secara paksa.”

Dalam nota lain, beliau menggesa pelaksanaan resolusi sidang kemuncak tergempar Arab-Islam yang diadakan di ibu kota Saudi Riyadh beberapa hari lalu, terutama yang berkaitan dengan “menghentikan segera pencerobohan, mengangkat kepungan ke atas Gaza, melindungi kesucian, dan merealisasikan aspirasi rakyat kita untuk kebebasan, kembali dan kemerdekaan.”

Beliau juga menekankan kepentingan “pembentukan pantas sebuah jawatankuasa yang terdiri daripada beberapa negara yang ditugaskan untuk memantau pelaksanaan keputusan yang dikeluarkan oleh sidang kemuncak itu.” – Anadolu

Author

Taufik Asmady Abdul Aziz

View all posts

View all posts


Pengasas bersama syarikat penerbangan dilanjutkan reman, beberapa individu akan dipanggil

PETALING JAYA: Pengasas bersama dan pemegang saham majoriti syarikat penerbangan tambang rendah bermasalah dilanjutkan reman selama dua hari bagi membantu siasatan.

Bagaimanapun, Pengarah Jabatan Siasatan Jenayah Bukit Aman, Datuk Seri Ramli Mohamed Yoosuf berkata, anak lelaki serta isterinya yang ditahan reman pada Rabu lalu dibebaskan hari ini.

“Reman terhadap pengasas bersama syarikat penerbangan tambang rendah dilanjutkan selama dua hari lagi bermula hari ini dan tamat esok.

“Isteri dan anak lelakinya dibebaskan,” katanya ketika dihubungi, di sini, hari ini.

Menurut Ramli, siasatan sedang diteruskan dan pihaknya telah mengenal pasti beberapa individu yang boleh memberi keterangan dalam membantu siasatan kes ini.

Katanya, pihak Polis Diraja Malaysia (PDRM) dalam proses pembekuan 15 akaun yang berkait dengan kes ini.

“Adalah lebih baik jika mereka tampil sendiri memberi kerjasama untuk mengelak sebarang kesulitan.

“Selain itu, pihak PDRM juga dalam proses membekukan lebih daripada 15 akaun yang berkait dengan individu yang terkait dengan kes ini,” katanya.

Terdahulu media melaporkan, pengasas bersama dan pemegang saham majoriti syarikat penerbangan tambang rendah serta isteri dan anak lelakinya direman empat hari bagi membantu siasatan, Rabu lalu.

Ketiga-tiga mereka ditahan bagi membantu siasatan di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001. – Kosmo

Authors

Media Variasi

View all posts

Diyana Rahip

View all posts

View all posts

View all posts


Air Mauritius KL-Mauritius kembali beroperasi mulai 1 Nov

KUALA LUMPUR: Rakyat Malaysia tidak lama lagi, berpeluang untuk menikmati kembali penerbangan terus antara Kuala Lumpur-Mauritius, mulai November depan.

Air Mauritius bakal meraikan penerbangan bermula 1 November 2022, selepas operasi terhenti seketika akibat tempoh pandemik hampir tiga tahun lalu.

Penolong Pengurus Jualan, Pemasaran Bahagian Komersial Air Mauritius, Heavin Robert, berkata perkhidmatan dua kali seminggu itu akan dikendalikan pesawat Airbus A330-900neo, dilengkapi 28 tempat duduk Kelas Perniagaan (full flat beds) dan 260 tempat duduk Kelas Ekonomi.

“Kita merasa bangga sebab dapat mulakan semula penerbangan daripada KL ke Mauritius sebab masa pandemik banyak penerbangan dihentikan hampir tiga tahun lalu, tapi kini kita ada peluang itu.

“Kita terbuka untuk semua orang menaiki pesawat ini ke sana,” katanya kepada MEDIA VARIASI, di sini.

Beliau berkata demikian ketika ditemui pada program Mauritius Tourism Promotion Authority (MTPA) MK-Workshop 2022, di sebuah hotel terkemuka, di sini.

Turut hadir, Pegawai Promosi Pelancongan MTPA Belinda Udhin.

Katanya, orang ramai boleh memulakan trip destinasi ke Mauritius dengan langkah pertama melayari laman sesawang rasmi, www.airmauritius.com, atau infokul@airmauritius atau ‘walk-in’ atau hubungi pejabat mereka di talian 03-21429161.

“Tiket penerbangan termasuk cukai dan insurans, bergantung kepada kekosongan tempat duduk.

“Saya juga menggalakkan supaya pengunjung ke Mauritius mendapatkan pakej penginapan sekurang-kurangnya empat malam, ‘make it shorter and sweet’,” katanya.

Sementara itu, Belinda berkata jika negara mengalami musim tengkujuh, Mauritius pula melalui musim panas bagi tempoh Oktober hingga Januari.

“Bagi tempoh itu, itu adalah tempoh kemuncak untuk Mauritius, cuaca cerah dan tenang, dan kami sangat teruja menunggu kehadiran rakyat Malaysia ke sana.

“Mauritius bukan hanya sekadar sebuah pantai menarik, tetapi ia adalah kepulauan segala-galanya dan paling istimewa adalah penduduknya yang menghidupkan pulau di sana,” katanya.

Justeru, katanya dengan pembukaan semula operasi penerbangan secara terus itu, dapat membantu menjana ekonomi negara khususnya membabitkan pasaran sekitar Asia.

“Selain rakyat Malaysia, kita juga mengharapkan pengunjung daripada pelbagai negara lain.

“Malah, kita berharap Malaysia menjadi sebuah hab di Benua Asia termasuk negara jiran, bagi tujuan penerbangan ini,” katanya.

Author

Tun Puteh Wanti

View all posts

View all posts


12 ditahan setakat ini bantu siasatan kes gaduh di Tampoi

JOHOR BAHRU: Seramai 12 individu ditahan setakat ini bagi membantu siasatan berhubung kes pergaduhan yang berlaku di Tampoi di sini pada 27 Mei lepas.

Ketua Polis Johor, Datuk Kamarul Zaman Mamat berkata, kesemua yang ditahan merupakan warga tempatan berusia dalam lingkungan 17 hingga 35 tahun.

“Sehingga hari ini kita telah tahan 12 orang yang dipercayai terlibat dalam pergaduhan tersebut. Setakat ini juga hanya seorang yang masih menerima rawatan di hospital kerana mengalami beberapa kecederaan,” katanya pada sidang media selepas Majlis Perhimpunan Bulanan Ibu Pejabat Kontinjen Johor di sini hari ini.

Beliau berkata demikian ketika diminta mengulas mengenai perkembangan kes pergaduhan di Tampoi baru-baru ini.

Kamarul Zaman berkata pihaknya masih menyiasat punca pergaduhan dan tindakan tegas akan diambil terhadap dalangnya, selain menyeru orang ramai agar tidak membuat sebarang spekulasi berhubung kejadian itu.

Kes disiasat mengikut Seksyen 148 Kanun Keseksaan, serta Seksyen 365 dan Seksyen 385 kanun sama.

Sebelum ini tular video berdurasi 28 saat di media sosial yang memaparkan kejadian pergaduhan melibatkan sekumpulan individu tersebut.

Sementara itu, mengenai perkembangan kes penganjuran poster parti seks bebas yang tular di Twitter baru-baru ini, beliau berkata pihaknya memberi jaminan akan mengambil tindakan tegas terhadap penganjur yang sedang dikenal pasti itu.

Beliau turut menyeru masyarakat untuk menyalurkan maklumat kepada pihak polis berhubung dakwaan penganjur akan tetap mengadakan parti itu pada tarikh baharu di lokasi yang dirahsiakan.

“Bagi maklumat pada polis dan kita akan siasat, kita mengalu-alukan orang ramai untuk turut membantu,” katanya.

Kamarul Zaman sebelum ini memberi amaran keras kepada penganjur supaya membatalkan acara tersebut dan telah membuka kertas siasatan mengikut Seksyen 292 (e) Kanun Keseksaan dan Seksyen 233 Akta Komunikasi Multimedia 1998. – BERNAMA


NGO dakwa Najib dizalimi, pakatan jahat dirancang untuk hukum beliau

PUTRAJAYA: Sebuah gabungan pertubuhan bukan kerajaan (NGO) dikenali Gabungan Gerakan Keadilan Untuk Datuk Seri Najib Razak menggesa kerajaan bertindak atas penahanan tidak sah Najib.

Jurucakap NGO itu, Datuk Lokman Noor Adam menggesa agar kerajaan memastikan Najib diberikan ruang untuk dibebaskan dan kes SRC International dibicarakan semula dengan adil.

Gesaan itu dibuat ketika beliau membaca memorandum mereka yang akan diserahkan kepada Perdana Menteri, Datuk Seri Anwar Ibrahim di luar Pejabat Perdana Menteri pada Isnin.

“Berdasarkan jangkaan kami seperti yang disebutkan, kami percaya bahawa Datuk Seri Najib telah dizalimi dan tindakan mendakwa serta menghukum beliau adalah satu pakatan jahat yang dirancang.

“Jika kerajaan tidak melakukan sesuatu, beliau akan terus dianiayai. Setiap detik beliau dikurung di balik tirai besi tanpa melalui proses keadilan yang sempurna adalah satu bentuk kezaliman kepada beliau dan keluarganya.

“Satu tindakan drastik dan pantas harus diambil oleh kerajaan bagi memastikan Datuk Seri Najib diberikan ruang untuk dibebaskan dan kes SRC ini dibicarakan semula dengan adil tanpa ada sebarang kepincangan dan keraguan,” katanya.

Di dalam memorandum NGO tersebut, mereka menyatakan beberapa fakta yang menunjukkan tindakan memenjarakan Najib sebagai satu penahanan yang tidak sah.

Antaranya ialah mereka percaya bahawa Hakim Datuk Mohd Nazlan mempunyai konflik yang berkepentingan dan tidak sepatutnya menjadi hakim yang mengendalikan kes SRC itu.

Selain itu katanya, Najib juga tidak diberikan ruang secukupnya untuk membuat rayuan apabila permohonan peguam baharu beliau untuk memperoleh sedikit masa melakukan persiapan perbicaraan ditolak.

Seterusnya ialah mereka berkata bahawa tuduhan Najib melakukan kesalahan dengan menggunakan kuasa untuk meluluskan pinjaman KWAP bagi mendapatkan habuan adalah tidak benar sama sekali.

Kegagalan pihak pendakwaan mencari dan membawa saksi utama kes SRC juga merupakan satu asas yang kukuh bahawa kes ini tidak berjalan dengan sempurna, katanya lagi.

Author

Faridah Amiratul

View all posts

View all posts


Janji dua beradik nak balik raya Aidiladha tak kesampaian

KUALA NERUS: Luluh hati seorang bapa apabila dua anak lelakinya maut dalam kemalangan di Kilometer 257.4 Lebuh Raya Utara-Selatan berhampiran Senawang, Negeri Sembilan.

Harun Ismail, 68, berkata, sukar untuk dirinya menerima kenyataan kehilangan dua anaknya, Mohd. Husaini Amir, 29, dan Muhammad Amirul Syafiq, 25.

“Kebetulan 7 Mei ini (hari ini) genap dua tahun arwah isteri iaitu ibu mereka meninggal dunia.

“Tidak sangka giliran (ajal) mereka pula semalam (kelmarin). Bagaikan bermimpi sebab baru malam sebelumnya (Khamis) kami berhubung secara panggilan video,” katanya seperti dilapor Kosmo.

Menurutnya, jenazah Mohd. Husaini Amir dan Muhammad Amirul Syafiq selamat dikebumikan bersebelahan pusara ibu mereka di Tanah Perkuburan Islam Bukit Tunggal di sini pada pukul 11 malam kelmarin.

Kata Harun, sewaktu panggilan video tersebut, kedua-dua anaknya itu kelihatan sangat ceria dan tidak menunjukkan sebarang perubahan.

Jelasnya, dalam panggilan video itu, kedua-dua arwah anaknya itu yang menetap di Seri Kembangan, Selangor memberitahu akan keluar awal pada keesokan paginya untuk bekerja di sebuah kilang di Senawang.

“Mereka amat rapat dan sentiasa berhubung menerusi panggilan video dengan keluarga di kampung terutama saya hampir setiap hari.

“Kali terakhir kami bertemu pada 1 Syawal lalu untuk beraya sebelum mereka pulang pada hari raya ketiga,” ujarnya.

Harun berkata, hatinya sayu mengenangkan janji kedua-dua arwah anaknya yang mahu pulang ke kampung pada Hari Raya Aidiladha bulan depan, namun tidak kesampaian.

Untuk rekod, media semalam melaporkan dua beradik maut selepas motosikal dinaiki merempuh bahagian belakang sebuah lori di lokasi kejadian kira-kira jam 7.05 pagi.

Author

Diyana Rahip

View all posts

View all posts


FGV lancar Ayam Kampung Ladang’57

PETALING JAYA: FGV Holdings Berhad (FGV) melancarkan produk pertanian terbaharunya, ‘Ayam Kampung’ di bawah jenama Ladang’57.

Ia adalah sebahagian daripada komitmen FGV untuk memenuhi permintaan pasaran bagi ayam segar, disamping menyumbang kepada agenda keselamatan makanan negara.

Dengan kerjasama rakan kongsi pemasaran dan pengedaran FGV, AEON BiG (M) Sdn. Bhd. (AEON BiG), Ayam Kampung Ladang’57 akan dipasarkan di 21 pasar raya besar AEON BiG di seluruh Semenanjung.

Ayam-ayam ini diternak secara semulajadi tanpa menggunakan suntikan hormon atau antibiotik, serta menjalani pelbagai proses pembersihan seperti penyembelihan yang halal dan pembersihan menyeluruh sebelum dibungkus.

Ketua Pegawai Eksekutif Kumpulan FGV, Datuk Nazrul Mansor berkata, sebagai syarikat makanan dan perniagaan tani terulung di negara ini, pihaknya komited untuk mengeluarkan produk makanan premium dan berkhasiat pada harga yang berpatutan.

“Bagi fasa pengenalan ini, kami menyasarkan untuk mengagihkan sebanyak 4,000 ekor Ayam Kampung Ladang’57 sebulan kepada AEON BiG.

“Kolaborasi bersama AEON BiG ini bukan sahaja akan membantu FGV dalam memenuhi komitmen terhadap agenda keselamatan makanan negara tetapi juga memainkan peranan penting dalam kejayaannya yang memberangsangkan,” katanya dalam satu kenyataan.

Orang ramai boleh menikmati tawaran harga istimewa Ayam Kampung Ladang’57 pada harga RM9.90 sekilogram yang tersedia di seluruh negara sehingga 31 Ogos ini. – Kosmo!

Author

Media Variasi

View all posts

View all posts


KPM terima 19 aduan sejak lancar portal aduan buli

PUTRAJAYA: Kementerian Pendidikan (KPM) menerima 19 aduan berkaitan kes buli di sekolah menerusi portal aduan buli sejak ia dilancarkan pada Khamis lepas.

Menteri Kanan Pendidikan Datuk Dr Radzi Jidin berkata sebanyak 16 aduan diterima melalui saluran Sistem Pengurusan Aduan Awam (SISPA) KPM manakala tiga lagi melalui aplikasi WhatsApp di talian 014-800 9325.

“Apabila terima aduan, kita akan buat penelitian yang mendalam untuk ambil tindakan sewajarnya kerana bagi kementerian, sama ada kes itu berlaku di luar bandar atau bandar, di sekolah asrama atau tidak, semuanya kita akan buat penelitian.

“Kita tidak anak tirikan mana-mana sekolah. Paling penting, maklumat itu sampai pada kementerian secepat mungkin untuk kita tangani kes buli,” katanya selepas melancarkan platform Inisiatif Pembelajaran Pendidikan Digital Malaysia (DELIMa): Agenda Digital Kita di sini hari ini.

Portal aduan buli, yang boleh diakses di laman sesawang https://www.moe.gov.my/aduanbuli, dilancarkan bagi membolehkan aduan mengenai kes buli di sekolah dilaporkan secara terus kepada KPM melalui tiga saluran iaitu talian khas aduan buli (03-8884 9352) atau aplikasi WhatsApp di talian 014-800 9325, e-mel (adubuli@moe.gov.my) dan aduan SISPA KPM yang tersedia di portal itu.

Mengenai DELIMa, Radzi berkata portal yang diperkenal pada 1 Julai 2019 itu ditambah baik dengan tiga aspek penting iaitu pembelajaran yang diperibadikan, pengalaman pengguna dan analisis data.

“Ketiga-tiga aspek menggunakan teknologi kecerdasan buatan dan pembelajaran mesin yang memberikan pengalaman pembelajaran menyeronokkan serta bermakna kepada murid,” katanya sambil menambah langkah itu akan menjadikan portal DELIMa lebih relevan kepada guru dan murid. – BERNAMA


Isu hasutan: Abdul Hadi beri keterangan hampir dua jam

KUALA LUMPUR: Presiden PAS, Tan Sri Abdul Hadi Awang selesai memberi keterangan di Ibu Pejabat Polis Daerah (IPD) Sentul petang ini, susulan beberapa laporan polis dibuat terhadapnya berhubung ucapan didakwa berbaur hasutan sewaktu kempen Pilihan Raya Umum ke-15, bulan lepas.

Ahli Parlimen Marang itu yang tiba kira-kira 2.55 petang menaiki kenderaan pelbagai guna Toyota Vellfire berwarna putih dengan diiringi dua kenderaan, selesai memberi keterangan yang berlangsung hampir dua jam.

Abdul Hadi yang ditemui bersama peguamnya selepas memberi keterangan berkata, beliau bersedia untuk menghadapi tindakan sama ada didakwa di mahkamah atau tindakan selanjutnya berhubung kenyataannya itu.

“Ini giliran saya. Nampaknya kerajaan baharu ini sangat proaktif. Saya minta supaya giliran pihak lain yang turut menyentuh (isu) sensitif melibatkan umat Islam juga disegerakan siasatannya,” kata beliau kepada pemberita di IPD Sentul, di sini.

Pada 10 November lepas, Setiausaha DAP Kuala Lumpur, Lim Lip Eng membuat laporan polis di IPD Dang Wangi mendakwa Abdul Hadi mengeluarkan kenyataan mengaitkan Pakatan Harapan (PH) dengan fahaman komunis serta antituhan dalam satu majlis di Temerloh, Pahang, semasa berkempen PRU15.

Abdul Hadi juga dilaporkan mendakwa PH dan Barisan Nasional (BN) sebagai gabungan yang mempunyai pelbagai masalah, termasuk rasuah tidak terkawal.

Sementara itu, peguam mewakili Abdul Hadi, Wan Rohimi Wan Daud berkata, laporan polis dibuat ke atas Presiden PAS itu melibatkan Seksyen 505 Kanun Keseksaan iaitu kesalahan melibatkan kenyataan-kenyataan yang dikhuatiri mendatangkan khianat awam dan Seksyen 233 Akta Komunikasi dan Multimedia 1998. – BERNAMA


Putra Abdullah bawa ‘game’ sendiri hadapi lawan Muay Thai

PETALING JAYA: Bukan mudah menumbangkan lawan jika tidak melengkapkan diri dengan strategi dan teknik serangan atau mempertahankan diri dengan baik di arena gelanggang.

Justeru, harapan terbaik Muay Thai negara bagi kategori bawah 57kg, Putra Abdullah Mahmoud, perlu sentiasa mempersiapkan diri dan bersedia menghadapi lawannya, menggunakan keupayaan akal fikiran, tenang dan teknik tersendiri.

“Kalau kita lawan dengan orang luar ni, stail mereka suka laju. Jadi kalau saya ikut, saya akan penat.

“Jadi, saya bawa permainan saya sendiri bagi mengaburi pihak lawan,” katanya yang berminat dengan sukan aksi itu sejak kecil.

Petinju Jordan Top Team itu berkata kepada MEDIA VARIASI ketika ditemui di Kejohanan Muay Thai Remaja Dunia anjuran Persekutuan Muay Thai Antarabangsa (IFMA) di Pusat Konvensyen Sunway Pyramid, di sini.

Putra Abdullah mara ke separuh akhir bagi kategori bawah 57kg, meneruskan aksi di pentas kebangsaan mewakili negara bertemu pihak lawan dari Team IFMA 1, esok.

Pelajar Sekolah Menengah Kebangsaan (SMK) Bandar Baru Ampang berusia 17 tahun itu bakal menduduki Sijil Pelajaran Malaysia (SPM) tahun ini tetap tidak lupa untuk membahagikan masa antara akademik dan latihan tinju.

“Saya akan berlatih dua kali sehari, selama tiga jam setiap sesi.

“Jika ada kejohanan besar, saya akan maklum seminggu dua lebih awal,” kata pemuda berketinggian 174cm, yang lebih mahir dengan teknik lutut terbang

Author

Tun Puteh Wanti

View all posts

View all posts


Casemiro sah milik Manchester United

Oleh: FATTAH RAZZAQ

MANCHESTER United Red Devils akhirnya mengumumkan secara rasmi bahawa Casemiro menyertai kelab itu dengan yuran perpindahan €70 juta untuk pemain tengah defensif itu.

Bekas pemain Real Madrid itu ditawarkan kontrak empat tahun dengan pilihan lanjutan setahun lagi.
Casemiro menjadi sasaran pengerus Erik Ten Hag untuk menguatkan barisan tengah selain melindungi barisan pertahanan United yang mempamerkan aksi longlai pada dua aksi pertama musim baharu.

Pemain antarabangsa Brazil itu kini menjadi pembelian atau penandatanganan keempat United dalam musim panas kali ini dan menjadi salah seorang penerima gaji lumayan iaitu dengan €415 ribu seminggu, gaji yang sama dengan penjaga gol, David De Gea.

Laporan tentang minat United ke atas pemain itu bermula minggu lalu walaupun sebelum ini, Casemiro bukanlah dalam senarai keutamaan United.

Tetapi oleh kerana mereka terus gagal mendapatkan Frank De Jong, dan kemudian gagal mencapai kesepakatan dengan Adrien Rabiot, nama Casemiro dianggap calon terbaik untuk dibawa masuk ke United.

Walaupun United dianggap agak perlahan dalam memuktamadkan perjanjian pemain, namun kali ini mereka benar-benar pantas dan cekap.

Sebelum ini, Real menawarkan kontrak baharu kepada pemain itu, namun ianya ditolak oleh Casemiro yang berusia 30 tahun itu.

Kelab gergasi La Liga itu kini memiliki Tchoumeni dan juga Camavinga yang dianggap calon pengganti kepada Casemiro.

Casemiro memiliki rekod tiga kejuaraan La Liga, lima kejuaraan UCL bersama Real dan dianggap salah seorang pemain tengah defensif terbaik pada eranya.

Walaupun sudah mendapatkan Casemiro, Manchester United dilihat masih aktif memburu pemain baharu dalam jendela perpindahan kali ini.

Author

Media Variasi

View all posts

View all posts


‘K-pop International High School’ pertama akan dibuka di Singapura

CYBERJAYA: Khabar gembira buat para peminat bintang dari Korea Selatan, sebuah sekolah antarabangsa K-pop yang pertama akan dibuka di Singapura!

Sekolah antarabangsa K-pop itu adalah hasil kerjasama antara Singapore Raffles Music College (SRMC) dan School of Performing Arts Seoul (Sopa) yang berprestij, lapor The Straits Times.

Malah, memorandum persefahaman membabitkan kedua-dua organisasi itu turut ditandatangani di Seoul, Korea Selatan, bagi pembukaan Sopa-SRMC yang akan menerima pengambilan pelajar dari Asia Tenggara khususnya dari Singapura.

Menariknya, sekolah tersebut akan menawarkan pendidikan berasaskan elemen K-pop di Korea Selatan.

Bagaimanapun, butiran mengenai pengambilan pelajar baru masih belum didedahkan.

Pengetua Sopa, Hosung Lim berkata, pihaknya berazam untuk meningkatkan reputasi Sopa sebagai institusi pendidikan yang boleh dicontohi bukan sahaja di Korea Selatan, malah di luar negara sebagai institusi pendidikan yang mengkhususkan diri dalam K-pop.

Kenyataan sama turut memaklumkan bahawa sekolah antarabangsa K-pop itu akan dikendalikan kakitangan Sopa dalam Bahasa Inggeris dengan menyatupadukan sistem pendidikan daripada Korea Selatan dan Singapura.

Sementara itu, Pengarah eksekutif SRMC, Ryan Goh berkata, kolaborasi bagi pembukaan sekolah antarabangsa itu adalah satu peluang unik dalan institusi pendidikan.

“Kami melihat ini sebagai peluang unik dalam membawa intipati pendidikan seni persembahan khusus dari Korea Selatan ke Singapura dan Asia Tenggara.

“Ini akan mempamerkan nilai luar biasa pendidikan berfokuskan industri dan memberikan dorongan untuk memacu industri ke hadapan di peringkat serantau,” katanya.

Untuk rekod, Sopa ditubuhkan pada tahun 1966 sebagai Sekolah Tinggi Jeonghui dan menukar namanya kepada yang sekarang pada tahun 2009.

Ramai artis terkemuka Korea yang merupakan bekas pelajar Sopa seperti Jungkook (BTS), Jisoo (Blackpink), Kai (EXO),Joy (Red Velvet) dan banyak lagi.

Manakala SRMC pula diasaskan pada 2001 dan sebelum ini telah bekerjasama dengan Kolej Muzik London University of West London untuk menawarkan program ijazah muzik dan tarian.

Menurut laman web SRMC, ia adalah satu-satunya institusi pengajian tinggi di Singapura dengan tumpuan penuh pada muzik dan tarian.

Author

Diyana Rahip

View all posts

View all posts


Lelaki terjun Sungai Kedah ditemukan lemas

ALOR SETAR: Seorang lelaki yang dilaporkan terjun ke dalam Sungai Kedah, di sini bagi mengelak ditahan polis kira-kira 1 tengah hari tadi ditemukan lemas di sungai berkenaan petang ini.

Pengarah Jabatan Bomba dan Penyelamat Malaysia (JBPM) Kedah, Penolong Kanan Pesuruhjaya Bomba Sayani Saidon berkata, mayat lelaki berusia 45 tahun itu ditemukan pada 3.34 petang hasil operasi mencari dan menyelamat yang dijalankan.

Beliau berkata, mayat ditemukan kira-kira 44 meter dari tebing sungai sedalam satu meter.

“Maklumat awal yang diterima melalui Pusat Gerakan Operasi (PGO) pada 1.07 tengah hari, terdapat dua lelaki dikhuatiri lemas di sungai namun seorang daripada lelaki itu berjaya diselamatkan,” katanya dalam kenyataan hari ini.

Menurut Sayani, anggota bomba menggunakan bot penyelamat dan pencangkuk besi untuk mencari dan menyelamat.

Katanya, kematian lelaki itu disahkan petugas Kementerian Kesihatan dan mayatnya diserahkan kepada polis untuk tindakan lanjut.

Sementara itu, Ketua Polis Daerah Kota Setar, ACP Ahmad Shukri Mat Akhir berkata, mangsa dipercayai seorang daripada tiga individu disyaki pengedar dadah yang cuba melarikan diri dengan terjun ke dalam sungai tersebut bagi mengelak ditahan polis. – BERNAMA


Malaysia Digital Week 2022 pacu pelaburan digital

Malaysia Digital Week (MDW) 2022 kembali lagi untuk kali keempat tahun ini dengan penampilan pelbagai pemain utama industri dan pakar-pakar teknologi digital terkemuka. #MDW2022 #MDEC

Author

Faridah Amiratul

View all posts

View all posts


DBKL tutup 44 premis niaga warga asing

KUALA LUMPUR: Dewan Bandaraya Kuala Lumpur (DBKL) menutup serta merta 44 premis niaga kendalian warga asing, serta mengeluarkan 51 notis kompaun atas pelbagai kesalahan dalam serbuan di sekitar Jalan Kenanga di ibu negara, pada tengah hari Selasa.

Serbuan dibuat dengan kerjasama polis, Jabatan Imigresen Malaysia (JIM), Jabatan Pendaftaran Negara (JPN) dan Suruhanjaya Syarikat Malaysia (SSM) menerusi Operasi Bersepadu (TEBAH) Terhadap Premis Yang Dikendalikan Warga Asing Siri 5 Tahun 2023.

DBKL dalam kenyataannya memaklumkan, dalam serbuan kali ini, pihaknya menutup serta-merta 44 premis dikendalikan warga asing mengikut Seksyen 101(1)(v) Akta Kerajaan Tempatan 1976.

Selain itu, DBKL turut mengeluarkan 51 notis kompaun membabitkan kesalahan menjalankan perniagaan tanpa lesen, penggajian warga asing dan melanggar syarat lesen di bawah Undang-Undang Kecil Kecil Pelesenan Tred, Perniagaan dan Perindustrian (WPKL) 2016 dan Akta Kerajaan Tempatan 1976.

“Surat tunjuk sebab akan dikeluarkan selepas ini terus kepada pemilik premis warga tempatan bagi pengesyoran penamatan atau pembatalan lesen perniagaan berikutan membenarkan warga asing mengendalikan aktiviti perniagaan mereka tanpa kebenaran sah,” katanya.

DBKL berkata, sebanyak 217 aktiviti premis perniagaan diperiksa dalam pemeriksaan bersepadu kali ini.

Katanya, ia membabitkan kedai menjual tudung, kain, pakaian, kasut, beg, aksesori telefon bimbit, peralatan komputer, rokok elektronik (vape) dan pelbagai lagi.

“Seramai 85 orang pekerja dan pengendali premis perniagaan telah diperiksa terutamanya membabitkan warga negara asing.

“Seramai 29 pekerja warga asing dari Bangladesh (22), Indonesia (tiga), Pakistan (tiga) dan Myanmar (satu) ditahan JIM kerana gagal mengemukakan dokumen pengenalan diri menerusi kesalahan mengikut Akta Imigresen 1959/63,” katanya.

Selain itu, katanya, SSM turut mengeluarkan 92 notis kompaun pelbagai kesalahan dan pelanggaran undang-undang berkaitan Akta Pendaftaran Perniagaan 1956 sebanyak 64 notis dan Akta Syarikat 2016 (28 notis) ke atas pemilik perniagaan dan syarikat semasa pemeriksaan bersepadu dijalankan.

JPN pula katanya, membuat 42 semakan dan teguran terhadap individu atau pengendali perniagaan berkaitan penggunaan Kad Pengenalan yang sah berdaftar atau meragukan menerusi Akta Pendaftaran Negara 1959.

“Operasi bersepadu seperti ini akan diteruskan lagi dari semasa ke semasa di semua lokasi tumpuan (hotspot) yang lain membabitkan aktiviti perniagaan dikendalikan warga asing,” katanya.

Author

Fazleen Safina Abd Jamil

View all posts

View all posts


Anwar sahkan Lynas diberi diberi tempoh lanjutan enam bulan

KUALA LUMPUR: Perdana Menteri, Datuk Seri Anwar Ibrahim pada Isnin mengesahkan bahawa kerajaan telah memberi Lynas Malaysia tempoh lanjutan enam bulan untuk memenuhi syarat pelesenan beroperasi di negara ini.

Beliau berkata, lanjutan masa itu bagaimanapun disertai dengan syarat ketat dan akan sentiasa dipantau.

“Saya rasa Menteri Sains, Teknologi dan Inovasi Chang Lih Kang akan memberikan penjelasan terperinci tetapi daripada pemahaman kami, lanjutan adalah dengan syarat dan dipatuhi dengan ketat,” katanya ringkas.

Sebuah portal hari pada Ahad melaporkan Lynas telah diberikan lanjutan masa tersebut susulan rayuan yang dikemukakan oleh syarikat itu berhubung empat syarat dikenakan oleh  Lembaga Perlesenan Tenaga Atom (AELB).

Rayuan itu dilihat sebagai usaha terakhir untuk memastikan pengeluar nadir bumi itu boleh meneruskan operasi di kilang mereka di Gebeng, Kuantan selepas 1 Julai.

Lynas sebelum ini telah berulang kali mempertahankan bahawa kilangnya selamat dan menegaskan bahawa pelaksanaan syarat pelesenan sedemikian akan mengakibatkan kehilangan pekerjaan di Malaysia. – BERNAMA


Malaysia berminat belajar dari Thailand guna kanabis dalam perubatan

BANGKOK: Malaysia berminat untuk mengetahui dengan lebih mendalam mengenai kanabis terutama dalam aspek aplikasi berasaskan penyelidikan dan produk farmaseutikal untuk kegunaan perubatan, kata Menteri Kesihatan Khairy Jamaluddin.

Beliau juga berharap Malaysia dan Thailand akan terus saling bertukar pengetahuan teknikal dan penyelidikan klinikal untuk memastikan keselamatan serta keberkesanan produk kanabis dalam perubatan.

“Pegawai kami (Malaysia dan Thailand) masih meneruskan pertukaran maklumat teknikal supaya kami lebih memahami bukti klinikal penggunaan kanabis untuk tujuan perubatan serta kerangka kerja pengawalseliaan baharu,” katanya pada sidang media bersama rakan sejawatannya Anutin Charnvirakul, di sini, pada Selasa.

Khairy sedang mengadakan lawatan kerja empat hari atas undangan Anutin, yang juga Timbalan Perdana Menteri Thailand.

Terdahulu, Khairy melawat Pertubuhan Farmaseutikal Kerajaan (GPO) dan diberi taklimat mengenai dasar perubatan kanabis di Thailand, termasuk amalan, kaedah penanaman dan penyelidikan serta penggunaan kanabis dan ketum untuk tujuan kesihatan.

Pada 9 Jun, Thailand menjadi negara Asia Tenggara pertama yang membenarkan penanaman dan pemilikan kanabis untuk perubatan.

Khairy berkata beliau dan Anutin turut berbincang mengenai potensi dan peluang Thailand membekalkan Malaysia produk kanabis melalui GPO untuk tujuan penyelidikan klinikal bagi keselamatan dan keberkesanan penggunaan produk kanabis.

“Saya turut meminta Anutin untuk mengkaji kemungkinan Malaysia membekalkan Thailand dengan daun dan pokok ketum mentah,” katanya.

Khairy turut mengucapkan terima kasih kepada Anutin yang telah mempelawa untuk mengetahui potensi penggunaan kanabis dan ketum serta kerangka kerja undang-undang untuk kegunaan perubatan.

“Saya ingin mengucapkan tahniah kepada Anutin dan Kementerian Kesihatan Awam Thailand yang telah berjaya mengubah kanabis menjadi sesuatu yang membawa manfaat kepada kesihatan dan kesejahteraan rakyat Thailand,” katanya.

Beliau berkata penanaman kanabis menawarkan sumber pendapatan baharu untuk petani dan orang ramai.

Apabila ditanya sama ada Malaysia bercadang untuk membenarkan penggunaanya untuk tujuan perubatan, Khairy berkata “jika terdapat bukti klinikal yang membolehkannya”.

“Antara ilmu penting yang diperoleh daripada pengalaman di Thailand ialah mengenai data klinikal dan data yang dikumpul sejak penggunaan kanabis untuk perubatan.

“Sekiranya kami berpuas hati dengan data itu, pasti akan mempengaruhi kami untuk membenarkan penggunaan kanabis bagi tujuan perubatan,” katanya.

Beliau berkata langkah Thailand dalam menerajui usaha membenarkan penanaman dan pemilikan kanabis untuk tujuan perubatan ialah contoh yang baik di rantau ASEAN dengan negara anggota lain boleh menggunakan data yang ada bagi merangka dasar.

Sementara itu, Anutin berkata beliau berharap dapat berkongsi pengalaman Thailand dalam perubatan kanabis dengan Khairy dan Malaysia.

Anutin juga berbesar hati untuk berkongsi pengalamannya tentang proses membenarkan kanabis dalam perubatan.

Terdahulu, Khairy melawat Hospital Antarabangsa Bumrungrad, antara hospital swasta terbesar di Asia Tenggara, untuk mempelajari amalan terbaik dalam pelancongan perubatan. – BERNAMA


AirAsia umum tambang rendah dari 17 hingga 30 Januari 2023

SEPANG: Cuti Tahun Baharu Cina semestinya dinanti-nantikan seluruh bangsa di Malaysia bukan sahaja Cina kerana tempoh cuti yang panjang itu sesuai dimanfaatkan bersama seisi keluarga.

Justeru, sempena sambutan perayaan Tahun Baharu Cina, syarikat penerbangan, AirAsia mengumumkan penerbangan tambahan istimewa pada tambang rendah tetap antara Semenanjung, Sabah dan Sarawak dari 17 hingga 30 Januari 2023.

AirAsia turut menawarkan 25,020 tempat duduk tambahan dari destinasi terpilih di Sabah dan Sarawak untuk tempahan bagi tempoh perayaan berkenaan.

Menariknya, tawaran ini membolehkan orang ramai untuk terbang dari Kuala Lumpur ke Kuching, Sibu, Bintulu dan Miri, serta dari Johor Bahru ke Kuching, Sibu dan Miri pada hanya RM199 sehala.

Manakala dari Kuala Lumpur ke Kota Kinabalu dan Tawau, serta Johor Bahru ke Kota Kinabalu pada hanya RM249 sehala dan tempahan boleh dibuat mulai 28 Disember ini.

Selain 52 penerbangan tambahan istimewa pada tambang rendah tetap ke enam destinasi popular di Sabah dan Sarawak, AirAsia turut mengendalikan 274 penerbangan mingguan pada tambang biasa ke destinasi yang sama.

Menteri Pengangkutan, Anthony Loke berkata, pihaknya berbesar hati kerana AirAsia kekal komited menyokong inisiatif kerajaan menurunkan tambang penerbangan semasa musim perayaan.

“Meskipun terdapat kekangan operasi dan tidak dapat meningkatkan lebih kekerapan penerbangan kerana kekurangan pesawat seperti apa yang dialami oleh semua syarikat penerbangan, namun AirAsia komited untuk menyatukan rakyat pada musim perayaan ini dengan menawarkan tambang rendah.

“Tidak semua syarikat penerbangan mempunyai lebih daripada 100 pesawat, tetapi saya harap semua syarikat penerbangan membantu kerajaan dari segi menambah kekerapan.

“Pihak berkuasa penerbangan dan pengendali lapangan terbang akan mempermudahkan untuk semua syarikat penerbangan yang ingin berbuat demikian.

“Sempena sambutan tahun baharu ini, kami berharap kerjasama dengan pemain industri seperti AirAsia kekal terjalin bagi memenuhi keperluan dan menjaga kebajikan rakyat,” katanya dalam sidang media selepas merasmikan majlis pengumuman inisiatif terbaharu AirAsia itu di RedQ di sini hari ini.

Beliau turut menyatakan kesediaan kerajaan untuk membantu dan memberi sokongan kepada mana-mana syarikat penerbangan yang ingin melaksanakan kadar tambang tetap.

Pada masa sama, Ketua Pegawai Eksekutif Kumpulan AirAsia Aviation Group Limited, Bo Lingam berkata, sebagai syarikat penerbangan untuk semua, pihaknya sentiasa melakukan yang terbaik bagi menghubungkan orang ramai dengan tambang berpatutan meskipun perlu berdepan pelbagai cabaran dalam beroperasi.

“Beberapa tahun kebelakangan ini amat sukar untuk semua dan walaupun industri perjalanan kini semakin pulih, kami tidak dapat menambah penerbangan seperti sedia kala berikutan pandemik.

“Namun, di sebalik kos operasi yang semakin meningkat dan kekurangan jumlah pesawat, kami terus berusaha dan komited untuk menyatukan semula rakyat Malaysia sempena sambutan Tahun Baharu Cina yang akan datang.

“Hari ini, kami berbesar hati kerana dapat mengumumkan penerbangan tambahan lewat malam istimewa pada tambang rendah tetap.

“Inisiatif ini tidak mungkin dapat dilancarkan tanpa dedikasi Allstars kami yang akan terus bekerja keras pada musim perayaan ini, serta pihak kerajaan atas bantuan mereka mendapatkan kelulusan untuk penerbangan tambahan lewat malam, ” katanya.

Dalam pada itu, pihak AirAsia menasihatkan kesemua penumpang yang akan melakukan perjalanan semasa tempoh Tahun Baru Cina supaya tiba di lapangan terbang dua jam lebih awal daripada waktu perlepasan yang dijadualkan (untuk perjalanan domestik).

Para penumpang turut digalakkan untuk mendaftar masuk kendiri menggunakan airasia Super App, yang tersedia seawal 14 hari sebelum tarikh perlepasan dan menggunakan pas masuk elektronik untuk menaiki penerbangan.

Author

Tun Puteh Wanti

View all posts

View all posts


Sarawak negeri pertama di Malaysia gubal undang-undang teroka karbon

Oleh: ARRIAN ZAYNE

SAMARAHAN: Sarawak merupakan negeri pertama di Malaysia yang menggubal undang-undang bagi membenarkan perniagaan teroka karbon dan alam semula jadi.

Premier Sarawak Datuk Patinggi Tan Sri Abang Johari Tun Openg meyakini inisiatif berkenaan bukti bahawa negeri itu berada di barisan hadapan dalam mitigasi perubahan iklim.

“Sarawak baru-baru ini telah meminda Ordinan Hutan 2015 sebagai usaha untuk mengawal selia aktiviti karbon hutan yang selaras dengan usaha mengurangkan kesan perubahan iklim,” katanya.

Abang Johari yang juga Menteri Tenaga dan Kelestarian Alam Sekitar berkata demikian ketika menyempurnakan Majlis Makan Malam Gala Persidangan AsiaFlux 2022, semalam.

Tindakan meminda ordinan berkenaan tegas beliau mewujudkan asas bagi kerajaan Sarawak memanfaatkan mekanisme pasaran dan kerjasama pihak berkepentingan ke arah kelestarian alam sekitar.

Beliau menegaskan bahawa Sarawak juga telah meminda Kanun Tanahnya untuk membenarkan penangkapan, penggunaan dan penyimpanan karbon sebagai kaedah mengurangkan perubahan iklim, dan bahawa kredit karbon yang dijana akan boleh diniagakan dalam pasaran karbon.

“Kerajaan Sarawak akan terus menyokong penyelidikan saintifik dan memantau hutan serta ekosistem tanah tanamannya,” ujar beliau kelestarian hutan menjadi landasan Sarawak mengekalkan ekonomi.

Kerajaan Sarwak komited melestarikan hutan dan tanah pertanian Sarawak kata Abang Johari memandangkan sumber berkenaan adalah ‘khazanah’ negeri yang berharga.

Menjelas lanjut mengenai Institut Penyelidikan Tropika Sarawak (Tropi) kata Abang Johari kajian oleh Tropi akan membantu Sarawak menyumbang kepada anggaran belanjawan gas rumah hijau (GHG) global untuk mencapai matlamat Perjanjian Paris untuk mencapai pelepasan sifar bersih menjelang 2050 atau lebih awal, dan dengan itu mengelak titik puncak pemanasan 1.5°C. melebihi tahap pra-industri.

Author

Media Variasi

View all posts

View all posts


Ibu bapa jangan terpengaruh ranking sekolah berdasarkan keputusan SPM – Fadhlina

Menteri Pendidikan, Fadhlina Sidek berkata, kementeriannya sama sekali tidak pernah mengeluarkan kenyataan atau pengesahan berkaitan ranking berkenaan.

“KPM tidak pernah mengeluarkan apa-apa secara rasmi berkaitan perkara itu (ranking)… apa yang diunjurkan melalui gred purata sekolah (GPS) dan Jabatan Pendidikan Negeri (JPN) itu adalah untuk sekolah, daerah dan negeri sendiri dan ia bukan untuk dipertandingkan.

“Ia adalah satu usaha untuk melihat perkara baharu yang perlu dilaksanakan kepada calon-calon SPM yang akan datang, jadi tidak timbul pasal ranking itu,” katanya kepada pemberita selepas merasmikan program Jerayawara Pendidikan MADANI dan Majlis Jalinan Mesra Bersama Menteri Pendidikan di sini hari ini.

Beliau berkata, ranking berkenaan bukan menjadi kayu ukur kepada petunjuk prestasi utama (KPI) sebaliknya ia merupakan sokongan kepada peningkatan dan kemajuan sesebuah sekolah.

“Jadi, saya harap ibu bapa jangan terpengaruh dengan ranking itu… apa yang penting adalah untuk melihat dan memberi fokus kepada anak-anak sendiri selain mencari pendekatan untuk memperkukuh sistem pembelajaran anak-anak,” katanya.

Sementara itu, ditanya mengenai isu pelajar lepasan SPM yang tidak menyambung pengajian di peringkat tinggi, Fadhlina berkata KPM sentiasa mengambil peduli, memberi bimbingan serta memantau melalui Sistem Pengesanan Murid Lepasan SPM.

“Kalau dilihat, KPM paling konsisten menjaga potensi, minat dan hala tuju pelajar ini sebab itu kita ada memberi bimbingan, kerjaya dan kaunseling di peringkat sekolah sejak awal lagi. Pelbagai ujian berkaitan kemahiran juga telah dilaksanakan bagi melihat minat dan hala tuju mereka.

“Selain itu, banyak festival kerjaya dan ceramah motivasi daripada alumni sekolah diadakan bagi memupuk minat pelajar ini untuk menyambung pengajian selepas tamat SPM. Cumanya, ada yang tidak menyambung pengajian atas pilihan sendiri atau keluarga… jadi kita perlu mengambil kira faktor luaran lain yang menyebabkan mereka tidak menyambung pengajian,” katanya. – BERNAMA


Kita perlu lebih ramai ‘hero’ rakyat bantu rakyat – MAIWP

CHERAS: Lebih ramai lagi ‘hero’ rakyat diperlukan dalam negara bagi menyampaikan segala bentuk sumbangan dan bantuan kepada mereka yang hanya berdaya menitipkan doa untuk mendapatkan sedikit keprihatinan.

Pengerusi Majlis Agama Islam Wilayah Persekutuan (MAIWP), Tan Sri Dr Mohd Daud Bakar berkata, pihaknya kini lebih bersedia malah bersemangat untuk bergerak proaktif dalam mengenal pasti penerima bantuan dan kaedah pemberian yang lebih jelas.

Justeru katanya, lebih ramai ‘hero’ atau adiwira dalam masyarakat diperlukan bukan sekadar memberi zakat, tetapi sedekah, infak, bantuan sama ada daripada individu atau syarikat.

“Kita perlukan hero lebih ramai lagi dalam masyarakat untuk membantu mereka yang sentiasa berdoa, berharap ada sediakan bantuan yang disampaikan dalam mengurangkan kemiskinan, kekurangan dan kesempitan.

“Kita juga ambil maklum, tidak semua asnaf mahu dan mampu jadi usahawan untuk dibantu, hanya orang terpilih sahaja (mampu),” katanya.

Beliau berkata demikian kepada pemberita selepas menyempurnakan Perasmian Penutup Kembara Ramadan MAIWP dan Penyerahan Sumbangan dan Bantuan kepada Warga Asnaf Wilayah Persekutuan di Dataran Projek Perumahan Awam Seri Kota, Bandar Tun Razak, di sini.

Pada program itu, pihak berkenaan menyampaikan sumbangan baju Melayu dan Baju Kurung Raya Prihatin, Sumbangan Tunai Prihatin dan Penyerahan Hamper Raya kepada lebih 500 orang membabitkan anak yatim, pelajar tahfiz, ibu tunggal, OKU, warga emas dan golongan asnaf penduduk.

Program berkenaan sekali gus menutup tirai Kembara Ramadan MAIWP, yang mendapat kerjasama dengan Yayasan Prihatin Nasional (Prihatin) dan Pertubuhan Harapan Indah Ampang Selangor (Perhias).

Turut hadir, Ketua Pegawai Eksekutif Prihatin yang juga Penasihat Program Kembara Ramadan MAIWP 2023, Datuk Mohd Aizuddin Ghazali; dan Pengerusi Persatuan Penduduk
Perumahan Awam Seri Kota, Norimah Mohamad.

Sementara itu, Mohd Daud berkata, pihak MAIWP sudah memperuntukkan RM77 juta bagi tujuan sumbangan kepada golongan bersasar bagi Ramadan dan Syawal tahun ini.

“Diharap, peruntukan itu dapat memberi kesan kepada insan luar biasa di luar sana.

“Kita juga bersedia untuk tahun depan, dengan suntikan semangat lebih aktif, berani, bijak dalam mengenalpasti kategori penerima, cara dan bentuk pemberian kepada mereka selepas ini berdasarkan pengalaman yang kita telah lalui,” katanya.

Sementara itu, Mohd Aizuddin berkata, Ramadan sewajarnya menjadi pemangkin semangat kepada setiap agensi kerajaan, badan korporat, pertubuhan bukan kerajaan (NGO) dan badan-badan kebajikan dalam menyahut seruan kerajaan bersama sebagai memupuk semangat Malaysia Madani dengan menyantuni semua golongan yang kurang bernasib baik.

“Warga yang memerlukan perlu diberi perhatian dan disantuni kerana mereka juga turut samaperlu meraikan Aidilfitri yang bakal tiba.

“Program yang dilaksanakan bersama MAIWP dan Perhias ini dapat menzahirkan keprihatinan dan menjalankan tanggungjawab sosial kepada masyarakat setempat sekaligus mengurangkan beban serta berbakti kepada warga asnaf di sekitar Wilayah Persekutuan,” katanya.

Author

Tun Puteh Wanti

View all posts

View all posts


‘Kalau undi diri sendiri pun kalah, lebih baik Mukhriz undi PN’ – Sanusi

CYBERJAYA: Ketua Pengarah Pilihan Raya Perikatan Nasional (PN), Datuk Seri Muhammad Sanusi Md Nor menyarankan Presiden Parti Pejuang Tanah Air (PEJUANG), Datuk Seri Mukhriz Mahathir kekal memberi sokongan kepada PN tidak kira sama ada parti itu diterima atau tidak untuk menyertai gabungan pakatan.

Katanya, perkara itu bertujuan mengelak Mukhriz serta PEJUANG berdepan kerugian sekiranya bertanding pada Pilihan Raya Negeri (PRN) akan datang.

“Keputusan diterima atau tidak (menyertai) PN, itu saya tak nak jawab kerana ia di bawah Majlis Presiden PN… saya suruh dia sokong PN ja, undi PN.

“Kalau dia undi diri sendiri pun kalah juga, (jadi) untuk mengelak kerugian itu (sokonglah PN) jangan bagi rugilah,” katanya seperti dilapor Berita Harian.

Beliau berkata demikian ketika ditemui pada Majlis Penyerahan Bantuan Operasi Kepada 237 Institusi Pendidikan Agama di Sungai Petani, pada Khamis.

Sebelum ini, media melaporkan Mukhriz berharap pimpinan PN dapat memberikan pertimbangan sewajarnya untuk parti itu bekerjasama dengan gabungan terbabit pada PRN nanti.

Mukhriz berkata, parti itu tidak mahu dilihat sebagai faktor ‘pengacau’ yang memecah belahkan undi Melayu dalam PRN kerana penyatuan undi Melayu adalah satu cara terbaik dalam mendepani gabungan Pakatan Harapan (PH) dan Barisan Nasional (BN).

Sementara itu, Muhammad Sanusi yang juga Pengerusi PN Kedah memaklumkan bahawa senarai calon PN bagi menghadapi PRN di enam negeri dijangka diumumkan beberapa hari sebelum hari penamaan calon pada 29 Julai ini.

“Saya ingat dua tiga hari sebelum 29 Julai itu akan umum senarai calon (PN),” ujarnya.

Author

Diyana Rahip

View all posts

View all posts


Kasut itu kurniaan Sultan Johor – Onn Hafiz

JOHOR BAHRU: Menteri Besar Johor, Datuk Onn Hafiz Ghazi pada Isnin menafikan beliau telah membeli sepasang kasut yang berharga puluhan ribu ringgit.

Menerusi hantaran di Facebook, beliau berkata kasut itu adalah kurniaan Sultan Johor Sultan Ibrahim Almarhum Sultan Iskandar.

“Fitnah dan tohmahan perlu dihentikan. Untuk rekod, ini adalah kurniaan Kebawah Duli Tuanku Sultan.

“Ini bukan perkara baharu malah Kebawah Duli Tuanku ada juga memberi kurniaan kepada barisan exco kerajaan yang lepas dan kepada pegawai-pegawai kerajaan negeri sebagai motivasi untuk sentiasa bekerja keras untuk rakyat,” katanya menerusi hantaran itu.

Terdahulu, beberapa akhbar berbahasa Cina melaporkan isu kasut itu yang dipetik daripada akaun media sosial milik seorang individu mendakwa Onn Hafiz membeli kasut berharga ribuan ringgit sehingga mendapat pelbagai reaksi daripada warga netizen. – BERNAMA

Author

MEDIAVARIASI

View all posts

View all posts


Pasangan guru maut kemalangan babitkan motosikal, lori

KANGAR: Pasangan suami isteri yang juga guru sebuah sekolah di Padang Besar di sini maut dalam kemalangan di Kilometer 7.6 Jalan Kangar-Padang Besar petang Selasa.

Ketua Polis Daerah Padang Besar, ACP Mohd Shokri Abdullah berkata, dalam insiden pada 3.45 petang itu, mangsa yang berumur 32 dan 28 tahun maut di tempat kejadian.

“Kemalangan berlaku apabila pemandu lori dari Padang Besar menghala ke Kangar yang membuat pusingan U tidak sempat mengelak dan melanggar motosikal dinaiki oleh kedua-dua mangsa,” menurutnya dalam kenyataan malam tadi.

Beliau berkata, siasatan awal mendapati pemandu lori berusia 67 tahun itu tidak memiliki lesen memandu yang sah.

Katanya mayat mangsa dibawa Ke Jabatan Forensik Hospital Tuanku Fauziah di Kangar untuk bedah siasat dan kes disiasat mengikut Seksyen 41(1) Akta Pengangkutan Jalan 1987.

“Polis memohon kerjasama orang ramai yang melihat kejadian untuk tampil memberi keterangan bagi membantu siasatan dan sebarang maklumat boleh terus menghubungi Pegawai Penyiasat Inspektor P. Pillai di talian 019-4702 312,” katanya. – BERNAMA


Pencarian MH370 tidak akan dihentikan – Loke

KUALA LUMPUR: Menteri Pengangkutan, Anthony Loke hari ini menegaskan bahawa beliau tidak akan sesekali menghentikan usaha mencari atau siasatan berhubung tragedi yang menimpa pesawat Malaysia Airlines (MAS) penerbangan MH370.

Beliau berkata, kerajaan Malaysia tidak pernah melupakan tragedi yang berlaku pada 8 Mac 2014 itu dan akan menyambung semula operasi pencarian bagi mengesan lokasi terakhirnya jika terdapat maklumat baharu yang boleh dipercayai.

Katanya, Rabu ini merupakan ulang tahun kesembilan tragedi penerbangan MH370 hilang tanpa jejak yang telah meninggalkan seribu tanda tanya kepada ahli keluarga mangsa mengenai apa yang sebenarnya menimpa pesawat malang itu.

Loke berkata, tiada ucapan atau rasa simpati yang mampu mengubati atau memadam kesedihan serta kesengsaraan ahli keluarga 239 penumpang dan anak kapal MH370 yang kehilangan orang tersayang.

“Rakyat Malaysia akan sentiasa bersama anda dan berkongsi beban kesengsaraan ini. Kami menghormati semua nyawa yang terkorban dan tidak akan pernah melupakan mereka,” menurutnya dalam kenyataan pada Ahad.

Pada 8 Mac 2014, pesawat itu berlepas dari Lapangan Terbang Antarabangsa Kuala Lumpur ke Beijing namun hilang daripada skrin radar dua jam kemudian.

Susulan itu, operasi mencari secara besar-besaran membabitkan beberapa negara dijalankan di kawasan berkeluasan berjuta-juta kilometer persegi di selatan Lautan Hindi namun pesawat MH370 atau bangkainya gagal ditemukan. – BERNAMA


Sukan mesti dijauhkan daripada politik – Hannah

KUALA LUMPUR: Sebaik-baik sukan itu mesti dijauhkan daripada politik, demikian reaksi Menteri Belia dan Sukan Hannah Yeoh berhubung penglibatan orang politik dalam mana-mana persatuan sukan.

Bagaimanapun, Hannah tidak menolak kemungkinan akan kepentingan individu berpengaruh bagi memperoleh dana mencukupi serta menyelesaikan masalah kekangan kewangan persatuan sukan terlibat.

“Tapi cuma untuk pastikan reset sukan negara ini berlaku, persatuan perlu mempunyai dana yang mencukupi untuk bangunkan sukan tersebut.

“Sebab itu juga bila mereka nak cari dana, mereka akan cari tokoh-tokoh yang mempunyai pengaruh untuk bantu cari dana,” katanya kepada pemberita selepas merasmikan Kejohanan Seni Mempertahankan Diri Kebangsaan 2023 di Stadium Titiwangsa, di sini hari ini.

Menurutnya sebagai permulaan, pihaknya akan bekerjasama dengan Kementerian Pendidikan Malaysia (KPM) serta Kementerian Pengajian Tinggi (KPT) dalam menjayakan reset sukan negara tersebut berikutan bakat-bakat muda hadir daripada institusi sekolah serta pengajian tinggi.

“Untuk kita pastikan kita dapat platform paling besar bagi mendapatkan bakat-bakat baharu ini, kita tidak boleh bergantung kepada MSN (Majlis Sukan Negara), Putrajaya atau di peringkat kebangsaan sahaja.

“Kita perlu pergiatkan lagi dan saya percaya dengan adanya geran padanan yang diberikan Kementerian Kewangan sebanyak RM40 juta tahun ini, lebih banyak kejohanan seperti hari ini dapat dilaksana yang anak-anak kecil boleh datang bersama dan melahirkan minat baharu dalam sukan,” katanya.

Isu reset sukan negara mula menjadi topik panas, susulan rekod terburuk kontinjen Malaysia yang gagal mencapai sasaran 40 pingat emas, serta menamatkan cabaran di kedudukan ketujuh secara keseluruhan di Sukan SEA 2023 Kemboja. – BERNAMA


Mayat wanita ditemukan dalam kereta, dipercayai dihanyut arus deras banjir di Mersing

MERSING: Mayat seorang wanita ditemukan dalam sebuah kereta Perodua Myvi malam tadi, dipercayai hanyut dibawa arus deras di Jalan Nitar Utama di sini, pagi Isnin.

Pemangku Pengarah Jabatan Bomba dan Penyelamat Malaysia Johor, Penolong Pesuruhjaya Bomba Mohd Rizal Buang berkata, mayat wanita berkenaan ditemukan dalam kereta itu pada pukul 10.19 malam tadi, selepas keretanya ditemukan pada 6.55 petang.

Beliau berkata, kereta berwarna kelabu milik mangsa berjaya dibawa keluar dengan menggunakan peralatan “vehicle rockery system”, yang mengambil masa kira-kira 40 minit berikutan berdepan kesukaran akibat pokok-pokok yang menghalang.

“Kita berjaya menemukan mangsa setelah kereta berkenaan dibawa naik sebelum menyerahkannya kepada pihak polis pada 10.22 malam untuk tindakan lanjut,” katanya menerusi satu kenyataan malam tadi.

Terdahulu, kereta mangsa ditemui oleh Pasukan Penyelamat Di Air (PPDA) dalam keadaan terbalik pada jarak 15 meter daripada lokasi dia dilaporkan hilang.

Sementara itu, Ketua Polis Daerah Mersing, Supt Abdul Razak Abdullah Sani mengesahkan penemuan mayat wanita itu, yang dipercayai pemandu Perodua Myvi yang dilaporkan hilang pagi Isnin.

”Mayat dibawa ke Unit Forensik, Hospital Mersing untuk proses bedah siasat dan pengecaman oleh ahli keluarga. Kes diklasifikasikan sebagai mati mengejut,” katanya dalam satu kenyataan berasingan, malam tadi.

Pada kejadian kira-kira 6.49 pagi itu, mangsa yang berusia 23 tahun itu, dipercayai dalam perjalanan dari Mersing ke Kluang dan memandu di jalan raya yang telah dinaiki air sebelum dihanyutkan arus bersama-sama kereta yang dipandunya. – BERNAMA


‘Jangan malukan Islam, mana maruah kau?’ – Wanita bertudung dikecam gelek sakan di khalayak

DARJAT seorang wanita dipandang tinggi dalam agama Islam, sehingga maruah golongan itu perlu dilindungi dan dipelihara dengan menutup aurat dan menjaga tingkah laku.

Namun, penghormatan yang diberikan itu tidak bermakna sekiranya seseorang wanita itu masih lagi tidak mampu menjaga maruah diri.

Baru-baru ini, maruah wanita Islam dicemari apabila seorang wanita bertudung dilihat tidak segan silu bergelek sakan di depan orang ramai.

Wanita tersebut berbuat demikian untuk turut serta menari bersama seorang lelaki ketika menghadiri program nyanyian, Big Stage 2023 baru-baru ini.

Kedua-duanya menari mengikut rentak lagu dangdut, seterusnya membuatkan penonton lain terhibur dan bersorak melihat aksi mereka.

Video aksi mereka sempat dirakam sebelum dikongsikan di laman TikTok @iam_erul1

Semi final #bigstage2023 #viral #fyp

♬ bunyi asal – ERUL – ERUL

Rata-rata warganet yang menyaksikan video tersebut berasa jelik dan mengecam perlakuan tersebut.

Namun, kebanyakannya dilihat lebih memberi perhatian kepada wanita berkenaan, yang dianggap tidak mempunyai rasa malu menari di khalayak ramai meskipun bertudung litup.

Siti_kah menulis: “Serius la perempuan tu? Kita yang tengok pun malu.”

Dekk Naa menambah: “Kalau aku jadi teman lelaki perempuan tu, auto aku minta putus ya.”

Ezec Jarule berkata: “Terlalu sporting dan open minded pun payah juga. Hilang malu.”

“Apabila hilangnya iman dan sifat malu dalam diri manusia itu, maka membuatkan dirinya berani mencabar tuhan,” kata Aysays kesal.

Soal Alongmie: “Jangan malukan Islam. Atas dah tutup tapi mana maruah kau?”

Author

Fazleen Safina Abd Jamil

View all posts

View all posts


Azmi Saat timang cahaya mata perempuan

PETALING JAYA: Penyanyi, Azmi Saat dan isteri, Nazira Muhammad selamat menimang cahaya mata menerusi pembedahan kira-kira pukul 3.28 petang tadi di sebuah pusat perubatan, dekat sini.

Berita gembira itu dikongsi vokalis Caliph Buskers menerusi sebuah hantaran di Facebook.

“Alhamdulillah. Pukul 3.28 petang isteri saya selamat melahirkan anak perempuan kami.

“Baby dan ibu kedua-duanya sihat. Semuanya dipermudahkan Allah. Baby gebu, beratnya 3.62 kilogram.

“Moga Khalisa Insyirah Khairul Azmi membesar dengan sihat dan menjadi anak yang solehah. Terima kasih kalian yang tak jemu mendoakan kebahagiaan kami,” tulisnya.

Pasangan ini pada 2021 diuji apabila bayi sulung mereka, Khairul Afnan meninggal dunia selepas beberapa hari dilahirkan. – Utusan

Authors

Media Variasi

View all posts

Diyana Rahip

View all posts

View all posts

View all posts